Pravila funkcionisanja Školice sporta STEPA i neophodna oprema\nOprema za trening u sali\nŠorts, trenerka ili helanke\nČlanovi školice sporta bi trebalo da dolaze na treninge u terminima koji su unapred određeni.\nObaveza članova je da obavljaju redovan šestomesečni zdravstveni pregled kojim lekar sportske medicine potvrđuje da je član sposoban za bavljenje sportom.\nPreporučuje se da članovi budu redovni na treninzima, kako bi se definisani ciljevi školice sporta postigli.\nU slučaju sprečenosti člana da dođe na trening, poželjno je obavestiti trenere u školici sporta.\nRoditeljima nije dozvoljeno prisustvo tokom treninga zbog skretanja pažnje dece sa vežbanja i zbog uspostavljanja osnovne radne discipline.\nObaveza članova je da donose neophodnu sportsku opremu (čiste patike, šorts ili trenerku i majicu) i flašicu sa vodom za rehidrataciju tokom treninga.\nMesečna članarina važi za 8 treninga mesečno i istu je potrebno uplatiti unapred u prvih 10 dana tekućeg meseca. Mesečna članarina se obračunava prema kalendarskim mesecima (do 01. u narednom mesecu).\nUkoliko školica u nekom mesecu ne može da obezbedi 8 termina, članarina se koriguje, a ukoliko u mesecu ima više od 8 termina, članarina ostaje ista.\nČlanovi se mogu opredeliti da pohađaju časove obuke plivanja jednom nedeljno, i to u kombinaciji sa treninzima u sali ili odvojeno.\nUkoliko član ne izmiri obavezu plaćanja članarine i ne dolazi prvih 10 dana u mesecu na treninge, a pri tom ne obavesti trenere, školica sporta zadržava pravo da od 10. datuma tekućeg meseca primi drugog zainteresovanog člana na njegovo mesto.\nKada član ne dolazi redovno na treninge, ali ima više od 50% dolazaka u toku meseca, mesečna članarina se ne umanjuje.\nU slučaju dužeg odsustva nekog člana (više od 50% izostanaka), novac se neće vraćati, ali član će imati 30% popusta na sledeću mesečnu članarinu.\nU slučajevima kada član iz bilo kog razloga, tokom samo jednog meseca, ne može da dolazi, može zadržati mesto u istim terminima uplatom 50% od mesečne članarine. Navedeni iznos je takođe, potrebno uplatiti u prvih 10 dana tekućeg meseca.\nNovi članovi, prvog meseca imaju obavezu plaćanja članarine koja je u skladu sa brojem treninga koji su ostali do kraja meseca.\nBade mantil ili peškir


Kon: Srbija izlazi iz epidemije - Sputnjik Srbija\n10:07 28.05.2020 (osveženo 12:15 28.05.2020) Preuzmite kraći link\nNavodi da se takozvani „džepovi“ mogu javljati i tokom juna meseca.\n„Definitivno izlazimo iz perioda epidemije. U toku jučerašnjeg dana smo bili na 0,8 odsto pozitivnih od broja testiranih. Kada padne ispod 0,5, to je sporadično javljanje“, rekao je Kon za RTS, prenosi Tanjug.\n„Dok je virus u cirkulaciji, on može da uđe u kolektiv gde su osetljivi, kao što su domovi za negu starih. Otvaranje domova za sada ne, onog komenta kad ne bude virusa u cirkulaciji, onda će to biti adekvatno propraćeno“, rekao je on.\nStarački domovi ostaće zatvoreni\nGovoreći o testiranju na antitela, Kon je rekao da građanin, ukoliko ima pozitivan nalaz, treba da ode kod lekara, odnosno infektologa, virusologa ili imunologa.\nKako je kazao, zaštitne maske će biti obavezujuće za sve starije od 65 godina i hronične bolesnike i u nastupajućem periodu tokom leta.\n„Sve dok ne objavimo da nema virusa uopšte i rezultat ne bude ’nula‘, maske će za njih biti obavezne. Kasnije i oni mogu da se opuste“, zaključio je Kon.\nVIDEO: Kada će da se završi epidemija virusa korona\nvirus, koronavirus, virus korona, Srbija, epidemija, Predrag Kon


Korona presek: Kraljevo i Srbija, 20. februar - KRUG\nKorona presek: Kraljevo i Srbija, 20. februar\nZa poslednja 24 časa u Srbiji su registrovana nova 2.442 slučaja zaraze među 11.649 testiranih; od kovida je u celoj zemlji za dan preminulo još 15 osoba, jedna iz Kraljeva\nOd poslednjeg preseka, sa teritorije grada Kraljeva registrovanе су još 62 OSOBЕ POZITIVNЕ na koronavirus, od ukupno 325 testiranih, saopštio je danas Gradski štab za vanredne situacije u Kraljevu.\nOd 133 uzorka brisa za obradu PCR metodom\n– 114 su bili uzorci uzeti od osoba sa simptomima Covida 19, pozitivni su rezultati ŠEST OSOBA\nNa osnovu antigenskog testa 192 testirane osobe, registrovano je 56 POZITIVNIH OSOBA.\nPrema informacijama Zavoda za javno zdravlje Kraljevo, ukupan broj osoba koje su od početka epidemije registrovane kao pozitivne na virus SARSCoV-2 sada iznosi 12.075.\nOd poslednjeg izveštaja, u Opštoj bolnici „Studenica“, prema podacima Gradskog štaba, sa teritorije grada Kraljeva, u poslednja 24 časa, od kovida je, nažalost, preminula još jedna osoba. Od početka epidemije, sa teritorije grada Kraljeva do sada je, od ove bolesti, preminulo 196 ljudi.\nPrema poslednjim podacima Ministarstva zdravlja, u Srbiji su, za poslednja 24 sata potvrđena još 2.442 slučaja zaraze koronavirusom među 11.649 testiranih, a od kovida je preminulo još 15 osoba. Ukupan broj umrlih od posledica infekcije koronavirusom od početka epidemije u našoj zemlji porastao je na 4.321.\nNa respiratorima u bolnicama širom Srbije nalaze se 153 hospitalizovanih pacijenata. I broj pacijenata na bolničkom lečenju već nekoliko dana ima tendenciju blagog rasta.\nZa poslednja 24 sata u Beogradu je registrovana još 821 osoba zaražena koronavirusom, u Novom Sadu 126, u Kragujevcu 105., u Nišu 102, u Vranju 96, u Kruševcu 70.\nPrema ovom izveštaju Kraljevo ima 57 novozaraženih koronavirusom, ali ovaj podatak razlikuje se od podatka Gradskog štaba u Kraljevu u zavisnosti od sata kada je načinjen presek broja novozaraženih.\nParaćin ima 42 nova slučaja zaraze koronavirusom, Užice 52, Pančevo 39, Užice 37, Kula 36, Ćuprija 33, Arilje i Arandjelovac po 31, Smederevo 29, Subotica 27, Valjevo 24, Aleksinac 22, Zaječar i Šabac po 21 i Vrbas 20.\nTags: broj pozitivnih, broj zarazenih, covid19, doba korone, korona presek, koronavirus, Kraljevo, portal Krug\nKraljevo: Veče za Đoleta od 18 do 20 na Trgu


"Gorko, dramatično, užasno" - BIGportal.ba\n16 Avgusta, 2021 16 Avgusta, 2021 0159\nNemačka kancelarka Angela Merkel nazvala je danas najnovije događaje u Avganistanu “gorkim, dramatičnim i užasnim”.\nOna je večeras rekla novinarima da je “neverovatna brzina” kojom su talibani preuzeli vlast posebno gorka za “milione Avganistanaca koji su podržavali liberalnije društvo i koji su računali na podršku zapadnih zemalja kada se radi o demokratiji, obrazovanju, pravima žena, i koji su takodje ostvarili značajan napredak”.\nMerkel je rekla da su dogadjaji takođe gorki za “Nemačku i druge savezne zemlje koje su se borile protiv terorizma pod vodjstvom SAD i NATO u Avganistanu 20 godina posle terorističkih napada 11. septembra”.\nKancelarka je rekla da posebno u ovim teškim trenucima nikad ne treba zaboraviti na ljude koji su dali svoje živote u ovom sukobu, uključujući 59 Nemaca koji su poginuli u Avganistanu i još mnogo njih koji su ranjeni.\nRekla je da je detaljna analiza potrebna da se vidi šta je pošlo naopako i koje lekcije treba izvući za buduće vojno angažovanje. Ona je takodje obećala da će podržati susedne zemlje kao što je Pakistan kada je reč o pomaganju izbeglicama koji beže od krize u Avganistanu.\nKina uz Rusiju i Dodika: “Ne prihvatamo”


Foto: Društvo za zaštitu i proučavanje ptica Srbije / Promo\nGrupica slakih vrapčića često izazove oduševljenje kod ljudi, a jedna zanimljiva fotografija "odreda za mrvice" objavljena je na društvenoj mreži Fejsbuk.\nFotografija je nastala danas na Autokomandi, a na njoj se vidi grupa vrabaca koji stoji na naslonu klupe, dok se jedan izdvaja kao vođa i zauzeo je poziciju na stolu. Pretpostavljamo da vrebaju mrvice, a možda su se i okupili kako bi uživali u prolećnom danu u prestonici.\nJedna korisnica ove društvene mreže napisala je oduševljeno i da su "kao hor beogradskih dečaka".\nProlećno vreme ih je navelo da se okupe i zajedno krenu u lov na mrvice. Da li je ovaj izdvojeni vrabac predvodnik grupe, tata ili stariji brat, to samo oni znaju.


astralna projekcija – Upoznaj samoga sebe\nOznaka: astralna projekcija\nO astralnom svetu i astralnoj projekciji\n22. decembra 2017. Aleksandra Pesic\nIzvan dohvata naših pet čula, našeg sluha, vida, njuha, ukusa i dodira, postoje svetovi suptilni i tanani, dostupni samo onim senzitivnim dušama, punim vere; dostupni onima koji tragaju za čudima, za višim smislom života, onima koji znaju i osećaju da postoji čitava realnost iza zida teške materije kojom smo izbrali da same sebe limitiramo. Danas,… Pročitajte više O astralnom svetu i astralnoj projekciji\nOznačeno astralna projekcija, astralni svet, lucidni snovi3 komentara\nKako zaustaviti misli\n26. maja 2016. Aleksandra Pesic\n...Kada uspemo da utišamo svoj um, svoju svest, da li tada, po pravilu dualiteta svega na ovome svetu, nasuprot svetu materijalnom počnemo da obitavamo u svetu duhovnom? Da li tada spoznamo suprotnost limitiranosti svog materijalnog tela i beskonačnosti svog duhovnog bića? Da li tada sve ono što nas ograničava u materijalnom svetu prestane da postoji? Da li tada, u treptaju oka, možemo da se prošetamo svetom, od našeg brdovitog Balkana, preko Tibeta i Himalaja, Japana i Novog Zelanda, sve do tropskih prašina Amazona i predivnih predela ledene Aljaske? Da li tada, u treptaju oka, možemo da posetimo Semiramidine vrtove, da čitamo u velikoj Aleksandrijskoj biblioteci, da posmatramo borbe gladijatora u čuvenom Koloseumu? Možemo li da se vratimo u vreme kada su noćno nebo krasila dva meseca i kada su međugalaktički mostovi još uvek spajali našu planetu sa ostatkom Univerzuma? Možemo li da putujemo svemirom sve do dalekih svetova u kojima ne važe isti zakoni fizike kao u našem, zemaljskom? Možemo li da spoznamo Boga?\nOznačeno astralna projekcija, buđenje, dualitet postojanja, meditacija, smisao života, zaustavljanje misliOstavite komentar


Tag / Opozicija / Vesti online\nSubota 18. 9. 2021.\nParlament Venecule zatvorio vrata opozicionim poslanicima\nBezbednosne snage Venecuele sprečile su danas opozicione poslanike da prisustvuju sednici parlamenta, nedelju dana nakon što je najviši sud u zemlji poslanicima ukinuo imunitet.\nVučić opoziciji: Mesto za razgovor je parlament\nPredsednik Srbije Aleksandar Vučić izjavio je danas, komentarišući aktivnosti opozicije u centru Beograda, da će zamoliti poslanike njegove stranke da ih još jednom pozovu na razgovore.\nUhapšen drugi čovek opozicije u Venecueli\nSnage bezbednosti Venecuele uhapsile su drugog čoveka venecuelanskog opozicionog "kongresa" Edgara Sambrana, nakon neuspelog pokušaja vojnog puča prošle nedelje.\nVučić opoziciji: Nismo mi fontana želja da ispunjavamo zahteve\nPredsednik Srbije i SNS Aleksandar Vučić poručio je da nije ni malo zabrinut, niti da se plaši sutrašnjeg protesta opozicije ispred Skupštine Srbije i istakao da se dijalog vodi u parlamentu i...\nZakuvava se u Albaniji: Opozicija blokira puteve, traže ostavku vlade\nAlbanska opozicija održala je proteste zahtevajući ostavku vlade, koju optužuje za korupciju i veze sa organizovanim kriminalom.\nĐilas za dijalog opozicije i vlasti\nDragan Đilas, jedan od lidera opozicionog Saveza za Srbiju, izjavio je da mora doci do dijaloga izmedu vlasti i opozicije kako bi se bi se prevazišla podeljenost u društvu.\nSrbiji preti paraliza\nStefanović: Protest bez incidenata, između 7.300 i 7.500 ljudi\nObradović: Krivična prijava protiv Vulina\nLider Dveri Boško Obradović podneo je krivičnu prijavu protiv ministra odbrane Aleksandra Vulina zbog izjave ministra da se "zalaže za razgraničenje sa Šiptarima".\nZekić: REM neće podleći pritiscima kvazipolitičara\nČlanica Saveta Regulatornog tela za elektronske medije (REM) Olivera Zekić izjavila je da će se REM zbog nasrtaja opozicionih lidera, obratiti svim relevantnim međunarodnim i domaćim...\nNajavljen rat za Pink\nMeđusobne uvrede vlasti i opozicije svakodnevno rastu, a skandalozni rečnik političara i sve češće pominjanje krvoprolića koje dolazi iz vladajućih krugova, dokaz su da se strasti uoči...\nZaev: Uradiću selfi i sa Mickoskim\nPremijer Severne Makedonije i lider Socijaldemokratskog saveza Makedonije (SDSM) Zoran Zaev izjavio je da je opozicija "prazna slama" jer ne nudi ništa narodu i da će napraviti selfi i s liderom...


RTV BIR - Grad Sarajevo finansijski podržao Udruženje 'Srce za djecu oboljelu od raka'\nGrad Sarajevo finansijski podržao Udruženje 'Srce za djecu oboljelu od raka' Istaknuto\n- Postoje projekti koji, zbog svoje humanosti i opće koristi, zaslužuju našu stalnu i bezrezervnu podršku. Roditeljska kuća i stan koji je za iste potrebe osigurao Grad Sarajevo su među njima - poručio je gradonačelnik Skaka tokom sastanka sa predstavnicima ove organizacije i direktorom Fikretom Kubatom.\nSredstva su dodijeljena uz saglasnost Gradskog vijeća i namijenjena su, između ostalog, i za održavanje stana koji koriste porodice oboljele djece, a koji je ranije osigurao Grad Sarajevo.\n- Na izvjestan način ovo udruženje čuva obraz cijelog društva i olakšava ne samo djeci nego i cijelim porodicama najteže trenutke u životu. Zato mi njima moramo olakšati njihov posao - rekao je Skaka.\nDirektor Kubat je tom prilikom zahvalio gradonačelniku na kontinuiranoj saradnji i potcrtao važnost činjenice da Grad stoji uz Udruženje, saopćeno je iz Odjela za odnose s javnošću Grada Sarajeva.\nViše iz kategorije: « Udruženje Srce za djecu oboljelu od raka u Tuzli obilježilo Dječiju nedjelju\tBZK Preporod Breza obilazak mezarova devet heroja počeo u Bužimu »


Recikleri Srbije, аутор са Udruženje Reciklera Srbije | Страница 3 од 27\nAgencija podseća preduzeća na obavezu prijavljivanja otpada\nмарт 1, 2019\tAutor Recikleri Srbije\tKategorija Vesti\nAgencija za zaštitu životne sredine objavila je spisak od 435 preduzeća koja do sada nisu dostavila izveštaje o proizvodima koji posle upotrebe postaju otpad čiji se tokovi posebno prate. Kako\nUvoz polovnjaka bez ekološke takse – velika šteta\nфебруар 28, 2019\tAutor Recikleri Srbije\tKategorija Vesti\nZa pet godina, gotovo pola miliona automobila uvezeno je u Srbiju većinom na fizička lica, bez plaćanja ekološke takse, a ta navika nastavlja se i u ovoj godini. Osim materijalne,\nфебруар 26, 2019\tAutor Recikleri Srbije\tKategorija Vesti\nKontejneri sa sistemom zaključavanja uskoro će se, kako su “Novosti” objavile, naći na prestoničkim ulicama. JKP “Gradska čistoća” u narednih mesec dana raspisaće tender za nabavku nekoliko ovakvih posuda za\nSEPEN studija: Sistem upravljanja ambalažnim otpadom u Srbiji zahteva značajne izmene\nČlanice Udruženja za ambalažu i zaštitu životne sredine – SEPEN, završile su izradu studije o ambalažnom otpadu u Srbiji. Rezultati ove važne studije, koju je realizovala kompanija Deloitte, pokazuju da\nфебруар 25, 2019\tAutor Recikleri Srbije\tKategorija Vesti\nU spremnosti da menjaju svoje, ali i tuđe navike po pitanju recikliranja, u Srbiji prednjače žene, pokazalo je nacionalno istraživanje „Upravljanje otpadom u domaćinstvima u Srbiji“. U istraživanju koje su\nZa kosti u Padinskoj skeli niko nije nadležan\nфебруар 22, 2019\tAutor Recikleri Srbije\tKategorija Vesti\nOko 300 tona životinjskih kostiju koje se 15 godina nalaze u dvorištu nekadašnje Veterinarske uprave „Glutin” u Padinskoj skeli izgleda da će ostati tamo i dalje. Možda čak i narednu\nTokom 2017. godine 44 miliona tona elektronskog otpada\nфебруар 18, 2019\tAutor Recikleri Srbije\tKategorija Vesti\nU 2017. godini čovečanstvo je proizvelo više od 44 miliona tona električnog i elektronskog otpada. Većina je završila na deponijama, uprkos tome što ovi proizvodi sadrže vredne resurse koji bi\nI onda, ništa …\nфебруар 14, 2019\tAutor Recikleri Srbije\tKategorija Vesti\nIntervju sa Vladimirom Živaljevićem, predsednikom Udruženja reciklera Srbije za portal reciklaza.biz: Ministarstvu životne sredine ste, u ime Udruženja reciklera Srbije, postavili svojevrstan „ultimatum“, po kome ćete zatvoriti svoje pogone ako


Rudniku uglja priznanje Zavoda za transfuziju krvi Crne Gore | Rudnik Uglja Pljevlja Crna Gora\nRudniku uglja priznanje Zavoda za transfuziju krvi Crne Gore\nSaopštenja 14 May\nZavod za transfuziju krvi Crne Gore, kancelarija Svjetske zdravstvene organizacije u Crnoj Gori i kompanija Adriatic Marinas – Porto Montenegro organizovale su 18. decembra svečanost na kojoj su dodijeljena priznanja privrednim subjektima za doprinos u promociji dobrovoljnog davalaštva krvi. Nagrade u Jahting klubu Porto Montenegro primilo je 17 kompanija, među kojim je i Rudnik uglja A.D. Pljevlja.\nPredstavnicima kompanija koje su primile priznanja, iste je uručila direktorica Zavoda za transfuziju krvi Crne Gore prim. dr Gordana Rašović. Ona je kazala da su privredni subjekti prepoznati kao ključni partner transfuzionih službi, a sa zajedničkim ciljem da svi građani Crne Gore imaju na raspolaganju dovoljne količine bezbjedne krvi.\nDobrovoljni davaoci krvi Rudnika uglja tokom godine učestvovali su na 12 akcija, a pored toga i na brojnim pojedinačnim davanjima. Prema riječima predsjednika Kluba dobrovoljnih davalaca krvi Rudnika uglja Dragiše Spajića, članovi kluba učešćem na akcijama doprinose afirmaciji davalaštva kako na nivou grada, tako i Crne Gore.\n- U klubu je 80 aktivnih davalaca krvi, kao i oko 60 njih po porodičnoj liniji. Ipak u klubu imamo i kolege koje su pri kraju sa svojim davanjem, ali zahvaljijući mladim kolegama koje nam se pridružuju uspijećemo da održimo tradiciju našeg kluba i nastavimo da nesebično pomažemo darivanjem crvene dragocjene tečnosti - istakao je Spajić.\nDobrovoljni davaoci i ove godine su povodom Dana Rudnika uglja organizovali akciju davalaštva, na kojoj je prikupljena 41 jedinica krvi, a u periodu od septembra do kraja godine, učestvovali su i na akcijama organizovanim u Jagodini, Danilovgradu, Budvi, Nikšiću i Foči. Kako je naveo Spajić, Klub je dobio priznanje Zlatna kapljica u davalaštvu od Udruženja dobrovoljnih davalaca Crvenog Krsta Crne Gore. Ispred Kluba Spajić je svim kolegama rudarima, penzionisanim radnicima, poslovodstvu i davaocima krvi čestitao nastupajuće praznike sa željom da i u godinama ispred nas nastave sa uspjesima i učešćem na humanim akcijama.


Druga kuća - Kuda Izaci\nPaparazzo bend od 22h\nDino Heldić od 22h\nKafana Druga kuća predstavlja mesto idealno za izlazak ljudi različitih interesovanja i godina. U njoj žete se ostećati kao što joj ime i samo kaže, kao u drugoj kući. Uz toplinu enterijera koji odiše prirodnim materijalima i zvuke tamburice ili poznate gradske bendove vaša poseta ovoj kafani biće jedno fantastično iskustvo.\nUšuškana u samom centru grada, u Nušićevoj ulici 27, u neposrednoj blizini zgrade Politike, ova kafana će vas kupiti već na prvu posetu. Interesantni karirani stoljnjaci, odlična usluga i vrhunska muzika samo su deo onog što vas očekuje ukoliko se odlučite da veče provedete u kafani Druga kuća.\nAko želite da se maksimalno zabavite i da osetite pravi boemski duh Beograda onda je idealno mesto za vas upravo kafana Druga kuća. S obzirom da važi za jednu od najtraženijih mesta za noćni provod u Beogradu potrebno je rezervisati mesto na vreme. Dođite, uživajte u najpopularnijoj muzici, najlepšem društvu i zabavite se kao nikad do sada.


Mali: Srbija pre rokova ispunila preporuke za sprečavanje pranja novca i finansiranja terorizma - Teslavision\nMinistar finansija Siniša Mali izjavio je da se “ispunjavanjem preporuka Radne grupe za finansijsku aktivnost (FATF) Srbija našla u uskoj grupi zemalja koje su u najvećoj meri uskladjene sa preporukama FATF, saopšteno je iz ministarstva.\n“Naša zemlja na vreme i pre rokova ispunjava svoje medjunarodne obaveze a sa ovom dinamikom ispunjavanja obaveza prema MANIVALU, našla se u uskom krugu zemalja koje su u najvećoj meri uskladjene sa preporukama FATF”, rekao je Mali.\nMANIVAL je komitet Saveta Evrope koje se bavi procenom usaglašenosti nacionalnih sistema za sprečavanje pranja novca i finansiranja terorizma država članica Saveta Evrope sa medjunarodnim standardima (FATF).\n“Кomitet Saveta Evrope Maneval je objavio treći izveštaj o napretku i Srbija je dobila povećanje za tri preporuke sa “delimično uskladjena” na “uskladjena”. Zahvaljujući toj dinamici ispunjenja preporuka naša zemlja je stavljena u red zemalja koje zbog postignutog napretka sledeći izveštaj o ispunjavanju preporuka mogu podneti u roku od dve godine, odnosno 2021. godine, umesto 2020. kako je to ranijim programom bilo predvidjeno”, kazao je Mali.\nPrevious : Nova emisija prigodnih poštanskih maraka posvećena lunarnom horoskopu\nNext : Grenel i Vučić različito o taksama i prekidu kampanje za povlačenje priznanja nezavisnosti Kosova (VIDEO)


Zbog raznih opstrukcija Fond za penzijsko i invalidsko osiguranje Republike Srpske izgubio je u proteklih deceniju i po čak 1,33 milijarde KM, koliko je dato za isplate korisnicima koji su penzije do 1992. godine zaradili u sadašnjoj Federaciji BiH, piše današnji "Glas Srpske".\nList navodi da ovaj gubitak u Fondu računaju od aprila 2005. godine, kada je podnesena prva tužba protiv Federalnog zavoda PIO/MIO za preuzimanje za isplatu svih prijeratnih korisnika.\n"Proces povratka na isplatu je veoma spor, gotovo ugašen. Od 2018. godine, kada su na primjer evidentirana samo dva povratka na tu isplatu pa do danas, nije bilo više nijednog", navode u Fondu.\nU Fondu ističu da je posebno zabrinjavajući podatak da je predratnih korisnika koji su pravo na penziju ostvarili na području FBiH nekad bio 38.000, a da ih zaključno sa jučerašnjim datumom ima samo 10.474.\n"Za njihove penzije trenutno mjesečno izdvajamo 4,2 miliona KM", kažu u Fondu i napominju da se broj korisnika iz godine u godinu smanjuje, jer je riječ o starijoj populaciji stanovništva.\nIz Fonda podsjećaju da cijeli ovaj proces počeo na osnovu presude Evropskog suda za ljudska prava u Strazburu u predmetu "Šekerović i Pašalić protiv BiH" kojom je naređeno FBiH da otkloni izvore diskriminacije i promijeni zakonodavstvo kako bi omogućila isplatu penzija kod Federalnog fonda PIO/MIO povratnicima iz Srpske u FBiH.


Ured za reviziju BiH proveo finansijsku reviziju 74 institucije - Akta.ba\nUred za reviziju BiH proveo finansijsku reviziju 74 institucije\n01.11.2019. 08:31 / Izvor: Akta.ba\nUred za reviziju institucija BiH je, u skladu sa Zakonom o reviziji institucija BiH, izradio Godišnji revizorski izvještaj o glavnim nalazima i preporukama za 2018. godinu, u kojem su sadržani glavni nalazi i preporuke iz finansijskih revizija i revizija učinka, kao i glavni nalazi i preporuke iz revizije Izvještaja o izvršenju budžeta institucija Bosne i Hercegovine za 2018. godinu.\nUred za reviziju je ove godine proveo finansijsku reviziju 74 institucije. Za četiri institucije dato je mišljenje s rezervom sa skretanjem pažnje, dok su dvije institucije dobile mišljenje s rezervom. Pozitivno mišljenje sa skretanjem pažnje dobilo je 55 institucija, dok je 12 institucija dobilo čisto pozitivno mišljenje. U jednom slučaju Ured za reviziju se suzdržao od davanja mišljenja.\nPored izvještaja o finansijskoj reviziji, Ured za reviziju je u 2018. godini obavio i pet revizija učinka i o njima obavijestio Parlamentarnu skupštinu BiH.\nUred za reviziju je kroz pojedinačne izvještaje finansijske revizije za 2018. godinu institucijama BiH dao 489 preporuka, dok su u izvještajima o reviziji za 2017. godinu date 573 preporuke. Provjerom stepena realizacije preporuka kod pojedinačnih institucija BiH konstatovano je da je oko 61% prošlogodišnjih preporuka realizovano ili je njihova realizacija u toku.\nAnalizom implementacije preporuka iz Izvještaja o izvršenju budžeta institucija BiH za 2017. godinu, konstatovano je da je od ukupno 49 datih preporuka devet preporuka realizovano, 12 je u toku realizacije, 27 preporuka nije realizovano, dok za jednu preporuku nije bilo moguće dati ocjenu realizacije. Uzimajući u obzir navedeno, procenat realizacije preporuka, uključujući i preporuke u toku, iznosi oko 43%.\nŠto se tiče realizacije preporuka iz Izvještaja o glavnim nalazima i preporukama za 2017. godinu, možemo konstatovati da većina preporuka uglavnom nije realizovana. Riječ je o preporukama pretežno sistemske prirode koje imaju direktan uticaj na racionalnije i odgovornije postupanje s javnim sredstvima, te povećanje stepena vladavine prava, transparentnosti i efikasnosti u radu institucija BiH.\nGlavni nalazi i preporuke finansijske revizije za 2018. godinu obrađuju 24 pitanja sistemske prirode, dok se nalazi i preporuke revizije učinka odnose na pitanja i oblasti koja su bila predmetom revizije učinka u 2018. godini.\nKompletan izvještaj dostupan je na web stranici Ureda za reviziju institucija BiH www.revizija.gov.ba.\nNi nakon 15 godina pitanje državne imovine nije riješeno\nMišljenje s rezervom za izvršenje budžeta institucija BiH za prošlu godinu\nUred za reviziju: Devet institucija dobilo mišljenja s rezervom za 2019.\nRAK-u mišljenje s rezervom zbog neregularnog zapošljavanja, propusti i u JN\nPrihvaćen prijedlog izmjena Zakona o akcizama\nUred za reviziju - Neusaglašenost propisa o sigurnosti proizvoda sa propisima EU\nPravna zaštita u postupcima javnih nabavki pred Uredom za razmatranje žalbi\nRevidirani izvještaji 74 institucije BiH, dato 12 čisto pozitivnih mišljenja\nUred za reviziju institucija BiH za 5 mil. KM kupuje objekt u Sarajevu\nPotrebno hitno rješavanje izgradnje državnog zatvora i stavljanja u funkciju\nVijeće ministara i institucije BiH nezakonito trošili milione za javne nabavke


Početna / Vesti / Potpisan ugovor za izgradnju kuća iz donacije Kuvajta\nUgovor su potpisali, sa kuvajtske strane, privremeni otpravnik poslova Ambasade Države Kuvajt u Beogradu gospodin Halil Al-Enezi i zamenik predsednika Upravnog odbora ''Društva Crvenog polumeseca'' Kuvajta gospodin Anvar Al-Hasavi, a sa srpske strane generalni direktor firme ''Negal Company'' Vladimir Krivokuća, koja će biti izvođač radova na ovom projektu.\nUgovor je potpisan u prisustvu generalnog direktora ''Društva Crvenog polumeseca'' Kuvajta gospodina Abdul Rahmana Al Oun-a i predstavnika Kancelarije za pomoć i obnovu poplavljenih područja koja koordinira aktivnosti oko realizacije ovog projekta.\n''Donacija vredna milion dolara predstavlja pomoć vlade Države Kuvajt vladi Republike Srbije, i proizilazi iz težnje Države Kuvajt da pruži ruku podrške pogođenima katastrofama bilo gde u svetu, a to je dužnost čoveka koja vezuje sve nacije u nevoljama,'' rekao je privremeni otpravnik poslova Ambasade Države Kuvajt u Beogradu gospodin Halil Al-Enezi.\nProjekat izgradnje stambenih objekata predstavlja prvu fazu u realizaciji kuvajtske donacije. Za izgradnju stambenih objekata biće iskorišćen deo od ukupnog iznosa kuvajtske donacije koja je opredeljena kao pomoć Srbiji. Delegacija Društva Crvenog polumeseca\nKuvajta će u narednom periodu proučiti potrebe i zahteve pogođenih poplavama u koordinaciji sa Vladom Srbije, kako bi se ugroženima u narednim fazama realizacije donacije pružilo još pomoći.


Postignuta saglasnost o mnogim pitanjima | Republika Srpska\nNaslovna Vijesti Postignuta saglasnost o mnogim pitanjima\nPostignuta saglasnost o mnogim pitanjima\nPredsjednik SNSD-a Milorad Dodik izjavio je da je na današnjem sastanku sa liderom SDS-a Mladenom Bosićem postignuta saglasnost o mnogim stvarima i da će se u budućnosti više razgovarati o pitanjima u kojima se razilaze stavovi ove dvije stranke. Lideri SNSD-a i SDS-a danas su u Banjaluci obavili prvi u nizu razgovora o mogućoj zajedničkoj saradnji na nivou BiH.\nDodik izjavio je novinarima da je razgovor protekao u dobroj atmosferi i da je postignuta saglasnost o mnogim pitanjima.\n„Današnji razgovor pokazao je visok stepen odgovornosti, nastavićemo da razgovaramo s ciljem traženja političke platforme za zajednički nastup na nivou BiH“, rekao je Dodik.\nDodik je rekao da je na sastanku sa predsjednikom HDZ-a BiH Draganom Čovićem potvrđeno da RS nije upitna ni u političkom ni u teritorijalnom smislu i zato se mogu otvoriti razgovori o trećoj teritorijalnoj jedinici.\nOn je naveo da još nije razgovarao sa predstavnicima PDP-a o mogućem zajedničkom nastupu na nivou BiH,dodajući da je primarni zadatak postići dogovor između SDS-a i SNSD-a, a ostale partije mogu se priključiti tom dogovoru.\n„Nisam razgovarao sa PDP-om i ne znam kakva je njihova pozicija, ali mislim da je veoma važno iz niza razloga da se postigne dogovor između SNSD-a i SDS-a i da to bude garacija. Ostali mogu da budu uključeni u obimu koji će zavisti od njihovih procjena“, kaže Dodik.\nLider SNSD je istakao da je odgovornost za ono što dolazi na nivou BiH podjednaka za sve učesnike u političkom životu, jer se RS u BiH pojavljuje kao dejtonska strana i kao takva treba da definiše svoje pozicije.\n„Činjenica je da su ranije stranci htjeli da nas uvuku u organe BiH i da o tome odlučuju i to mora da se prekine i zato mi treba da budemo jedinstveni u RS“, kaže Dodik.\n„SDP nije ono što mi želimo, ali razgovaraćemo i sa njima“, rekao je Dodik i naveo da to ne znači nikakvu koaliciju niti programsko objedinjavanje.\n„Ako ne uđemo u Savjet ministara optužiće nas da nismo u funkciji ralizacije Dejtonskog sporazuma, kao što je to bilo svaki put do sada“, istakao je Dodik.\nPredsjednik SDS-a Mladen Bosić rekao je da je ova stranka odlučila da obavi razgovore sa SNSD-om i sa ostalim strankama iz RS i BiH jer, kako je rekao, veliki broj građana RS to i očekuje.\nBosić je potvrdio da na današnjem sastanku postignut visok stepen saglasnosti o određenom broju pitanja ne precizirajući o čemu je riječ. On kaže da je dogovoreno formiranje grupa dvije stranke koje će pronalaziti zajednička rješenja o pitanjaima o kojima nema saglasnosti.\nLider SDS-a najavio je da će tokom dana razgovarati sa predsjednikom PDP Mladenom Ivanićem kao i sa ostalim strankama iz RS i FBiH, uključujući i SDP.\nOdgovarajući na pitanje da li SDS podržava dogovor između HDZ i SNSD Bosić je rekao da je to upravo jedno od pitanja u kojem se ove dvije stranke razilaze i naglasio da je priča o trećem entitetu za RS neprihvatljiva.\n„Sve ćemo učiniti da se formiraju vlasti i na nivou BiH i u RS što je prije moguće, jer smatramo da je to u interesu građana RS. Danas nismo ništa konkretno dogovorili, ali ispostavilo se da imamo mnogo identičnih stavova i izrazili smo spremnost da o tome razgovaramo“, kaže Bosić.


RTS :: Cvijanović: Sa Vučićem o važnim nacionalnim pitanjima\nRegion Cvijanović: Sa Vučićem o važnim nacionalnim pitanjima\npetak, 20. sep 2019, 07:17 -> 07:49\nPredsednica Republike Srpske Željka Cvijanović izjavila je da će na predstojećem sastanku predsednika Srbije Aleksandra Vučića sa predstavnicima parlamentarnih stranaka iz Republike Srpske biti razgovarano o pitanjima važnim u nacionalnom i pragmatičnom smislu.\nŽeljka Cvijanović je istakla da je taj sastanak prilika za razmenu mišljenja.\n"Ne mogu da pretpostavim na koji način svi učesnici doživljavaju taj sastanak. Ovo je prilika da se razmijene mišljenja, prepoznaju određene stvari, uvažavajući sve ono što Srbija radi za nas, što nas pomaže finansijski i na svaki drugi način i što nikoga u BiH ne omalovažava", rekla je Cvijanovićeva za prnjavorsku TV "K3".\nNaglasila je da Srbija kao potpisnica Dejtonskog sporazuma ima sva prava da bude izveštavana o onome što se dešava.\n"Mi ćemo na tom sastanku razmijeniti mišljenja i ne očekujemo da nam neko da magičnu formulu za rješavanje problema, niti bi Vučić to ikada radio, što je i dokazao bezbroj puta", navela je Cvijanovićeva.\nGovoreći o neformiranju vlasti u Federaciji BiH, Cvijanovićeva je rekla da se zna ko su tamo glavni politički partneri, te upitala: "Zašto onda ne formiraju federalnu vladu kada tamo nema SNSD-a koji optužuju i koji im je uvijek problem?".\nDodala je da postoji ogromna razlika između Republike Srpske i Federacije, jer ogromna većina stanovnika voli Srpsku, za razliku od FBiH koju njeni stanovnici doživljavaju kao privremeno stanje, dok verovatno ne dođu do svog cilja, a to je samo jedna "republika BiH".\n"Suština je u tome da mi kao odgovorne politike nikome ništa ne sprečavamo, ne smanjujemo prostor za njegovanje onog što jeste njegova potreba, interes identitet, odnosno kultura, vjera i tradicija", navela je Cvijanovićeva.\n"SDA bila ohrabrena da donese deklaraciju"\nCvijanovićeva je ocenila da je SDA bila ohrabrena da donese deklaraciju i izjavama stranih zvaničnika koji kažu da Dejtonski sporazum nije zakovana formula, kao i da se ne sankcioniše antidejtonsko delovanje. Istakla je da uvek postoji kopča između onog što rade sarajevski političari sa pojedinim inostranim centrima moći.\nUkazala je i na apsurdnu situaciju gde se antidejtonski ocenjuje to što predsednik SNSD-a Milorad Dodik promoviše vraćanje na izvorni Dejton, dok se kao antidejtonsko ne ocenjuje to što neko predlaže deklaraciju koja govori o regijama umesto entiteta, želi da ukine etnicitet i da napravi neko jedinstveno biće koje ne može da postoji, jer je veštačko, te da se pravi "republika BiH".\nNavela je da je preneražena rečnikom u, kako kaže, "nazovi osudama" koje su strani zvaničnici izrekli povodom te deklaracije, navodeći primer da se kaže da su "tužni što neko veliča ratne zločince", a kada reaguju na Republiku Srpsku tu koriste rečnik "najoštrije osuđujemo", "osuđujemo ovo", prijetnje "biće ovo", "vidjećete".\nCvijanovićeva je to ocenila kao neizbalansiran pristup i savrstavanje na jednu stranu koji će koštati BiH, jer doprinosi izgradnji nepoverenja.\nPrema njenim rečima, deklaracijom SDA nastoji se promovisati koncept jednog naroda, koji ne može zaživeti, jer svako nastoji zadržati svoj identitet i svoje nacionalno biće.\n"Deklaracija SDA je dobila našu pažnju, mi ne zaboravljamo, već studiozno pamtimo šta ko radi i pripremamo svoj odgovor", zaključila je Cvijanovićeva.\n(petak, 20. sep 2019, 11:50) - anonymous [neregistrovani]\nA zasto se ovako niste sastajali u vezi\n...napada na Srbe u Hrvatskoj, CG, Kosovu, S.Makedoniji???\nTada vođa bosanskih Srba nema ni za leka.\nŠta očekuju da će Vučić rešiti? Nema vas u Bg kad je Kosovo u pitanju i brojne krize koje se nižu tamo. Treba vam poslati pozivnicu?


Diktatorove nedoumice: Da li je Srbija pred građanskim ratom?\nNi Japan ga nije izdržao\nPored svega što nas pod našim predsednikom snalazi, očekujemo najavljeni povratak Vojislava Šešelja, koji je idealan igrač za novu destrukciju, kojom Srbija treba da bude dotučena\nKlinička slika srpskog društva je sumorna. Starost, bolesti, pothranjenost, psihička uzdrmanost građana...\nEkonomske prilike u Srbiji su, takođe, užasne: velika nezaposlenost, pad proizvodnje, nesmanjeno pljačkanje budžeta, fondova, donacija, kreditna prezaduženost države i još veća kreditna nesposobnost građana.\nAli, tvrde upućeni, ova sumorna slika u mesecima koji dolaze može biti i mnogo gora!\nOni koji su planirali raspad bivše SFRJ, kao poslednji čin jugoslovenske drame zacrtali su i građanski rat na teritoriji uže Srbije!\nDa li će se planovi svetskih centara moći u odnosu na Srbiju sprovesti do kraja?\nDogađaji koji slede ukazuju na mogući krvavi rasplet.\nNataša Kandić, vlasnica Fonda za otvoreno društvo, zajedničkog obaveštajnog punkta stranih službi u Beogradu, bila je ovlašćena ovih dana dana nam saopšti da će se Vojislav Šešelj za dva meseca vratiti iz Haga, nakon što ga sudije proglase krivim i osude.\nŠešeljevim povratkom u Srbiju, sa oreolom ratnog zločinca, politička scena u Srbiji postaće poprište krvavih obračuna.\nSrpski diktator Boris Tadić, iako smrtno bolestan, pokušava svim snagama da sačuva vlast i zaštiti svoju i pljačku svojih stranačkih sledbenika. Dok je Srbija u punom rasulu i pred bankrotom, diktator raspolaže ogromnom količinom novca kojom kupuje, preti i ucenjuje sve stranačke lidere.\nPrema planovima SAD, scenario za građanski rat odavno je sačinjen u Vašingtonu. Odvajanjem Tomislava Nikolića i njegovih sledbenika od srpskih radikala, stvoreni su uslovi za otvoren sukob unutar radikalnih partija, čije su pristalice uglavnom siromašni građani, a takvih je u Srbiji većina. Do cepanja srpskih radikala došlo je nakon što je proces Vojislavu Šešelju došao u ćorsokak. Tužilaštvo je lakomisleno podiglo optužnicu nadajući se da će tokom višegodišnjeg postupka dokazati Šešeljevu krivicu, ali mu to, što je njegovo boravak u Hagu bio duži i besmisleniji, sve teže polazilo za rukom.\nStvarajući tako od Vojislava Šešelja velikomučenika koji je "stradao za srpsku stvar", koji je u Hagu, pred sudijama, braneći se od optužbi, pokazao zavidnu veštinu u raskrinkavanju lažnih svedoka i događaja koji su kao zločini pripisivani srpskom narodu, u Vašingtonu su uvereni da Šešelj tek treba da odigra glavnu rolu u razbijanju Srbije.\nZaklinjući se da će se osvetiti Tomislavu Nikoliću, Aleksandru Vučiću i bivšim saborcima koji su ga napustili, Šešelj je idealan igrač za novu destrukciju, kojom Srbija treba da bude dotučena.\nNema nikakve sumnje da je i Nikolićev odlazak iz Srpske radikalne stranke zacrtan u Vašingtonu. Ipak, čini se da je, iako je naizgled dvojac Nikolić-Vučić zaveslao u pravcu evroatlantskih integracija, Vašington njihov učinak ocenio štetnim po svoje interese. Naime, Srpska napredna stranka je odlučna da radi u pravcu ulaska Srbije u Evropsku uniju, ali se Nikolić dosta suzdržavao da naglasi i svoju spremnost da podrži ulazak Srbije u NATO. Procenio je da bi to za njegovu poziciju, čak i kao retorika, bilo pogubno. Ali Ujka Sem to ne prašta.\nIako ih je Vašington stvorio, ni Nikolić ni Vučić nisu postali njihovi miljenici. Naprotiv, čini se da su ih prodali!\nDok se diktator nalazi u izolaciji, jer ga američka administracija smatra lošim momkom kome je istekao rok upotrebe, on se ponaša kao da će njegova vlast trajati doveka. Bolje reći, i on je ograničen u mogućnosti da manipuliše i neograničeno vlada. Najpre, okružen je saradnicima i savetnicima ograničenih shvatanja i dometa, koji misle da se korupcijom i ucenom mogu rešiti sve protivurečnosti u srpskom društvu. S druge strane, i sam diktator je pre mesec dana, u razgovoru sa predstavnicima srpske dijaspore, priznao da je "Srbija izložena teškim pritiscima i ucenama iz inostranstva, da je velika nezaposlenost i glad u zemlji, da je Srbija pred bankrotom".\nNastojeći da obezbedi parlamentarnu većinu, Boris Tadić i njegova klika računaju na Srpsku naprednu stranku, koju koriste kao toalet-papir. Dopuštajući Tomi Nikoliću da traži vanredne izbore, ali bez ikakve kritike aktuelne vlasti, Tadić poručuje građanima da je sva vlast u njegovim rukama.\nDiktator voli da prlja ljude. Tako Tomislav Nikolić ne sme da progovori nijednu reč optužbe protiv Tadića i njegove kamarile. Čak je naterao Vučića da napada Ivicu Dačića, jer ni Ivica Dačić ni SPS nisu više po volji diktatora. Nakon prisustva molitvenom doručku kod Obame, Ivica Dačić je, što je zaista neobično, jer je on ministar unutrašnjih, a ne spoljnih poslova, ostao deset dana duže u Sjedinjenim Američkim Državama, ostvarujući različite vrste kontakata sa američkim zvaničnicima, što je u Tadićevom kabinetu ocenjeno kao zabadanje noža u leđa. Da uniznosti Tomislava Nikolića, kada je Tadić u pitanju, nema kraja, svedoči i njegova molba upućena diktatoru - da makar javno obeća da će raspisati izbore do kraja godine, a da će Srpska napredna stranka odustati od najavljenog stiropor-mitinga, koji su brzopleto zakazali za 16. april. Očigledno je da Srpskom naprednom strankom rukovode ljudi koji nisu "integrisane" ličnosti, koji se javljaju samo kada se to od njih traži i očekuje, i da njihovi postupci nisu rezultat samostalnog odlučivanja.\nPovratkom, dakle, Vojislava Šešelja u Srbiju realno je za očekivati da će on postati poslanik u Narodnoj skupštini Srbije, i da će, svom snagom, nastojati da se dodvori Borisu Tadiću, tražeći, za uzvrat, veliku količinu novca, kako za sebe, tako i za stranku.\nOperisan od morala\nPre odlaska u Hag, Šešelj je pokazao da uvek poštuje vlast. Čak i kada je bio vatreni govornik protiv Miloševića, on je lako prelazio preko tih svojih optužbi kada bi Milošević poslao džakove novca. Vojislav Šešelj nije čovek koga interesuje vlast. Njegovo poimanje vlasti je maglovito. On nema nikakav koncept, osim onog marksističkog "koncepta naoružanog naroda". I zato je za očekivati da će Šešelj na sve moguće način napadati Srpsku naprednu stranku. Nije isključeno da on zaista pokuša da pobije rukovodstvo ove partije. Ne treba zaboraviti da nikada nije istražena smrt generalnog sekretara SRS Vojina Vuletića, zatim zversko ubistvo supruge Slobodana Jovića, ljudi koji su se bili odvojili od Šešelja, kao i još nekoliko nasilnih smrti njegovih saradnika.\nLično poznajem Vojislava Šešelja i tvrdo verujem da je to jedan od retkih ljudi koji je operisan od morala. Podsećam da je na pasja usta napadao Dobricu Ćosića kada je ovaj bio predsednik SRJ. Ne bi to bilo ni vredno pomena niti nešto loše da Šešelj, kada je iz Sarajeva došao u Beograd, nije doslovno preživeo zahvaljujući obilatoj novčanoj pomoći Dobrice Ćosića.\nVojislav Šešelj će pokušati da svim sredstvima ojača stranku. Pokušaće to da ostvari na lakši način, pozivajući na obračun sa izdajnicima Nikolićem, Vučićem... Vlast će, nema sumnje, pružati Šešelju medijsku pažnju, nastojeći da na taj način odvuče pažnju gladnih građana i sindikata sa stvarnih problema, od čijeg rešavanja zavisi naša sudbina.\nUrušavanje Tadićevog zdravlja i bitka koja se vodi u DS-u za njegovog naslednika, mogu takođe uticati na otvaranje unutrašnjeg sukoba i pretvaranje masovnog protesta u građanski rat.\nS druge strane, gradeći strateško partnerstvo sa Sjedinjenim Američkim Državama, Rusija sigurno od saveznika traži da osigura svoje interese na Balkanu. Ona je vlasnik naše Naftne industrije, a dugovanje Srbije samo za gas iznosi preko milijardu dolara. Vojska Srbije i MUP Srbije duguju NIS-u više od pola milijarde evra. Kroz Srbiju treba da prođe i ruski gasovod, i za očekivati je da, osim Rusije, i njeni evropski partneri budu zainteresovani za našu unutrašnju stabilnost. Da je ta saradnja Rusije sa evropskim saveznicima već delotvorna, pokazuje i neuspešna prodaja Telekoma. Diktator je, naime, Telekom već bio namenio Nemačkoj, koja je od Telekoma odustala imajući u vidu upravo ovaj strateški velik srpski dug prema Rusiji. Ali, vlasti u Srbiji, odbačene od Vašingtona i Brisela, kao da ne vide mogućnost vlastitog preživljavanja bez saradnje sa ovim dvama centrima moći.\nPosetom Japanu, diktator je pokušao da pošalje ljutitu poruku Vašingtonu, da on može da nađe saveznike, ali da ne računa na Rusiju!\nRusi su bacili sve karte na sto i računaju da će posetom premijera Putina imati jasan odgovor na pitanje da li je moguća dalja saradnja sa vlastima u Beogradu. Ako taj zaključak bude negativan, Srbije više neće biti.\nPre odlaska u Hag, Šešelj je pokazao da uvek poštuje vlast. Čak i kada je bio vatreni govornik protiv Miloševića, on je lako prelazio preko tih svojih optužbi kada bi Milošević poslao džakove novca.


30.09.2021 u 09:31\nVulin Kurtiju: Dok Vučić vodi Srbiju, Kosovo neće biti država\nMinistar unutrašnjih poslova Aleksandar Vulin izjavio je danas da je Aljbin Kurti rekao istinu – Aleksandar Vučić jeste najveći problem lažne države Kosovo. „Kurti ne napada Tadića, niti bilo kog drugog političara koji je vodio Srbiju, samo Aleksandra Vučića. Zna Kurti da dok Aleksandar Vučić vodi Srbiju, Kosovo nije i neće biti država, baš kao što zna da neće moći silom da protera Srbe ili nekažnjeno ponovi zločine UČK”, odgovorio je ministar Vulin Kurtiju, premijeru lažne države Kosovo, koji je u intervjuu za HRT ponovo napao i vređao Srbiju i njenog predsednika Aleksandra Vučića, prenosi Tanjug. Kurti je sinoć za HRT, povodom aktuelne situacije na severu pokrajine, rekao da Kosovo nije problem. „Problem je Srbija, pogotovo predsednik te države koji misli i priča kao 90-ih\n23.09.2021 u 12:27\nVulin: Zakon o unutrašnjim poslovima povučen iz procedure na Vučićevu molbu\nMinistar unutrašnjih poslova Aleksandar Vulin saopštio je danas da ga je pošto je sagledao sve činjenice, predsednik Aleksandar Vučić zamolio da Nacrt zakona o unutrašnjim poslovima povuče iz procedure i da će on to učiniti. Vulin navodi da su „1903. godine u Beogradu izbile krvave demonstracije, jer je policija donela uredbu po kojoj su kalfe morale da u legitimaciji imaju fotografiju. Godine 2014. Zakon o radu koji je promenio Srbiju, dočekan je demonstracijama i pretnjama pobunom. Obavezno ostavljanje otisaka prstiju bilo je napadano kao kršenje sloboda i označeno kao policijska represija”. „Pravno regulisanje postavljanja kamera koje bi prepoznavale lica i siluete i nemerljivo pomogle policiji da rešava ubistva i najteža krivična dela, napadnuto je od svih zapadnih nevladinih\nUzrok svih izjava o Srbiji koje dolaze iz Hrvatske su, na prvom mestu, kompleksi, a hrvatska politika prema Srbiji je mešavina kompleksa i zle namere, izjavio je danas ministar unutrašnjih poslova Aleksandar Vulin, dodajući da nikada zvaničnici Srbije nisu prvi dali izjavu koja je izazvala polemiku. Na konstataciju da je oštro odgovorio predsedniku Hrvatske Zoranu Milanoviću, na njegove poslednje izjave, Vulin kaže da to nije oštra, već primerena reakcija. „U mom selu se kaže - na ljutu ranu, ljuta trava. Ne možeš ti za nas da govoriš to što govoriš, a mi da ne odgovaramo”, rekao je Vulin za TV Tanjug. Na pitanje da li je odgovarajuća formulacija kada izgovori da je Milanović „gluplji političar”, Vulin je upitao: „Ali je bolja formulacija 'ratni huškač'? To je prihvatljivo?\n31.08.2021 u 16:12\nVulin: Džaferović destabilizuje BiH, zaustaviti ga ako već nije prekasno\nMinistar unutrašnjih poslova Srbije Aleksandar Vulin izjavio je danas da „niko nije više uradio na destabilizaciji” Bosne i Hercegovine (BiH) od bošnjačkog člana Predsedništva BiH Šefika Džaferovića zahtevom visokom predstavniku Kristijanu Šmitu da smeni srpskog predstavnika u tom telu Milorada Dodika. „Ako međunarodna zajednica ne zaustavi napade na srpske predstavnike i ako hitno ne zaštiti dejtonski poredak, snosiće odgovornost za buduću nestabilnost u BiH. Pokušaj oduzimanja prava Srbima u Republici Srpskoj (RS) da odlučuju sami o sebi i da imaju svoje izabrane predstavnike je potez koji dovodi u pitanje samo postojanje BiH i ugrožava mir u celom regionu”, rekao je Vulin u pisanoj izjavi, prenosi Beta. On je rekao da „Džaferović priziva nesreću svim narodima u BiH i da se nada\n29.08.2021 u 16:51\nRepublika Srpska ključna za opstanak srpskog naroda\nSTRIČIĆI – Ministar unutrašnjih poslova Srbije Aleksandar Vulin izjavio je danas u Stričićima da je „Kočićev zbor” prilika za prisećanje na istinske vrednosti, koje su srpski narod učinile neponovljivim, velikim i ponosnim. Vulin je na 56. Kočićevom zboru istakao da Srbija kao svoj prioritet ima Republiku Srpsku i da kako se osećaju Srbi u Republici Srpskoj, tako se oseća i Srbija, preneo je RTRS. „Dok predsednik Aleksandar Vučić vodi Srbiju, Republika Srpska će biti čuvana i sačuvana, unapređena i ni po čemu se neće razlikovati od Srbije kada je u pitanju pomoć i podrška”, rekao je Vulin, javlja Tanjug. On je naglasio da je Republika Srpska izraz potrebe srpskog naroda da se jasenovački genocid više nikada ne ponovi. „Republika Srpska nije nastala voljom velikih sila, nego\n21.08.2021 u 16:22\nVulin otvorio 67. Otvoreno padobransko prvenstvo\nMinistar unutrašnjih poslova Aleksandar Vulin otvorio je danas 67. Otvoreno padobransko prvenstvo Srbije i poručio da padobranstvo nije sport u kome se borite sa drugima, već prvenstveno sa sobom i da, za razliku od drugih sportista padobranci pobeđuju strah, što ih čini jakima da pobede svakoga i spremnim da svima pomognu. „Vi ste ljudi koji uspeju da savladaju iskonski strah, samo su dva sa kojima se čovek rađa, ostalo se stiče. Srah od zvuka i gubitka čvrstog tla. Ko pobedi ta dva straha on je pobedio i može da pobedi sve”, istakao je Vulin na aerodromu Ečka, kod Zrenjanina gde se prvenstvo održava, saopštio je MUP. Ministar je padobrancima poručio da mu je čast da bude sa njima i da je ponosan što jednim malim delom može da kaže da je padobranac. „Velika je čast biti\n18.08.2021 u 14:06\nVulin: Vlada Crne Gore ponizila je sebe a ne Srbiju\nVlada Crne Gore nije ponizila Srbiju, ne zato što nije htela, već zato što nije mogla, i umesto Srbije ponizila je sebe, izjavio je danas ministar unutrašnjih poslova Aleksandar Vulin. Vulin je to u saopštenju poručio premijeru Crne Gore Zdravku Krivokapiću koji je, ranije putem tvitera, odgovorio predsedniku Srbije Aleksandru Vučiću da Crna Gora nema nameru da bilo koga ponižava. Time je, inače, Krivokapić reagovao na Vučićevu konstataciju da Srbija hoće dobre odnose sa Crnom Gorom, ali da neće dozvoliti da je Crna Gora ponižava. „Kada aktuelna Vlada Crne Gore poštuje odluku vlasti Mila Đukanovića da se protera ambasador Srbije, jer je izneo istorijsku istinu o Mojkovačkoj bici, to jeste želja da se Srbija ponizi, kada se vakcine koje je Srbija poklonila Crnoj Gori javno\n19.01.2022 u 09:06\nPotpuni oporavak svetske turističke industrije tek 2024.\n19.01.2022 u 09:03


VAUČERI ZA 50 PORODICA\nDatum kreiranja: 25 decembar 2017 | Štampa\nJU Centar za socijalni rad za opštine Nikšić, Plužine i Šavnik, u saradnji sa kompanijama iz Nikšića, i ove godine su jednom broju naših sugrađana pokušali da uljepšaju predstojeće novogodišnje i božićne praznike. Naime, već drugu godinu zaredom pokrenuta je akcija pod nazivom „Donatorski dan“ gdje je jedan broj privrednika iz našeg grada, u skladu sa svojim mogućnostima, pomogao akciju u vidu novčanih sredstava. Vaučere za trgovinu u marketima, u visini od 100 eura, ovom prilikom dobilo je 50 porodica.\nCilj akcije je, kako su kazali iz Centra, pomoć socijalno ugroženim porodicama kao i razvijanje svijesti o potrebi da se pomogne onima kojima je ta pomoć najneophodnija. Obuhvaćena su staračka domaćinstva, samohrani roditelji, roditelji djece sa smetnjama u razvoju i višečlane porodice.\n„Ovakve i slične akcije takođe imaju za cilj podsticanje društvene odgovornost ii solidarnosti, kao temeljnih vrijednosti svakog odgovornog društva i zajednice. Svjesni da ne možemo svima pomoći, ali ipak odlučni da u toj namjeri istrajemo, mi se i na ovaj način trudimo da pomognemo našim sugrađanima i to ćemo činiti i u budućnosti“, naveli su oni zahvalivši se ovim putem donatorima koji su omogućili da se realizuje „Donatorski dan“ i time olakšaju predstojeći praznici porodicama. Akciju su pomogli Mesna industrija „Goranović“, „Ramel“, „Dekor Iva“, Erste banka, „Agro Mont“, „NK Golija“, Comp Comerc“, „DIS“, „Luxor doo“, „Mils Computers“, „Garden Lux doo“, Foto „Lab“, „Trend doo“, „Popović doo“, „Knežević transport“, „Knjaz doo“ i „UNO“.\nKako je ispred kompanije „UNO“ istakao Radoje Mijušković, za njih je pomoć onima kojima je najpotrebnija ustaljena praksa.\n„„UNO“ je inače kompanija koja predaje veliki značaj društveno odgovornom poslovanju, u svakom smislu. Dakle, i kada je u pitanju ekologija, i kada je u pitanju pomaganje lokalnoj zajednici što je ovaj slučaj ovog puta – slučaj 50 porodica koje su u socijalnoj potrebi obuhvaćene ovim projektom i mi smo se, kao i svakog puta, odazvali pozivu Centra za socijalni rad i uzeli učešće u ovoj akciji“, kazao nam je on.


Umjesto OSCE-a izbore u BiH posmatraju građani\nBiH u jeku predizborne kampanje za lokalne izbore 2. oktobra\nZa predstojeće lokalne izbore Centralna izborna komisija (CIK) Bosne i Hercegovine akreditirala je više od 6.700 izbornih posmatrača, s tim da se međunarodni posmatrači mogu akreditovati do samog dana izbora.\nIzborni posmatrači daju značajan legitimitet izborima, ukoliko ukazuju na suštinske pogreške tokom izbornog dana. Kao posmatrači u BiH mogu se prijaviti udruženja građana, međunarodne organizacije, te politički subjekti.\n„CIK inače akredituju u skladu sa zakonom i pravilima izborne posmatrače građana iz Bosne i Hercegovine, međunarodne izborne posmatrače i posmatrače onih političkih subjekata koji žele posmatrati rad glavnog centra za brojanje u Sarajevu i rad Centralne izborne komisije BiH, dok ostale posmatrače političkih subjekata koji posmatraju rad na biračkim mjestima i općinskih izbornih komisija akredituju općinske odnosno gradske izborne komisije. Očekujemo informaciju sa terena koliko su do sada općinske izborne komisije akreditirale, ali na osnovu ranijih izbora, očekujemo da bi to moglo biti do 50.000 posmatrača političkih subjekata na biračkim mjestima u Bosni i Hercegovini“, kaže Maksida Bajramović iz Centralne izborne komisije BiH.\nGotovo 300 međunarodnih posmatrača biće na lokalnim izborima u Bosni i Hercegovini. No, iako je Organizacija za sigurnost i saradnju u Evropi (OSCE) imala glavnu ulogu po pitanju izbora u BiH u periodu 1996-2000. godine, posmatrači iz posebnog odjela ove međunarodne organizacije neće biti tu 2. oktobra.\n“OSCE misija u Bosni i Hercegovini neće provoditi aktivnosti vezane za posmatranje lokalnih izbora 2016. godine, ali će naše osoblje, biti prisutno na terenu na dan izbora, sa primarnim ciljem da steknemo generalno uvid u izborni proces i sigurnosnu situaciju koja je vezana za sam izborni proces. Inače, misija OSCE u BiH ne provodi posmatračke misije na izborima u Bosni i Hercegovini. To je zadatak naših kolega iz ODIHR-a, (Office for Democratic Institutions and Human Rights) dijela naše organizacije koja je locirana u Varšavi. Generalno, praksa ODIHR-a je da provodi posmatranje izbora, općih i predsjedničkih, u i van zemalja članica OSCE-a, ali ne provodi posmatranje lokalnih izbora, sem u posebnim okolnostima, kada rezultati lokalnih izbora eventualno utiču na generalnu sigurnosnu sliku u zemlji i razvoj daljnjih političkih odnosa“, objašnjava Ahmed Rifatbegović, politički savjetnik šefa Misije OSCE-a u BiH.\nPrekršaji bez sankcija\nNa lokalnim izborima oko 3.000 građana biće posmatrači koalicije šest nevladinih organizacija „Pod lupom“. Jovana Kljajić, portparolka ove koalicije, kaže da je vladalo veliko interesovanje građana za proces posmatranja izbora.\n„Prisustvo nestranačkih posmatrača širom Bosne i Hercegovine ima za cilj zaštitu integriteta izbornog procesa i glasova drugih birača. Znamo da stranački posmatrači, izbore posmatraju isključivo za potrebe jednog političkog subjekta, a građanski posmatrači štite Ustavom zagarantovana prava svih drugih građana. Posljednjih osam godina, praksa je pokazala da najveći procenat posmatrača na izborima pripada političkim subjektima, koje osim posmatranja izbora imaju pravo i da biraju opštinske izborne komisije, da kreiraju izborno zakonodavstvo. Ovakva praksa i komplikovanost političkog i administrativnog sistema ostavlja prostora za manipulaciju“, kaže Kljajić.\nKoalicija „Pod lupom“ pratila je regularnost izbora i tokom 2014. godine, ali evidentno je da, kaže Jovana Kljajić, za prekršaje izostaju sankcije.\n„Često se dogodi da posmatrači imaju neke primjedbe koje nisu suštinske, koje su više forma, koje su čisto primjedbe radi primjedbi. To nije dobro za izborni proces. Koliko god da su birački spiskovi CIK-a pročišćeni, oni nisu do kraja, znači ima veliki broj duplih glasača, ima veliki broj ljudi koji glasaju, a koji više ne postoje među živima, a u malim izbornim jedinicama dobro znaju ko je to, pa se glasa na osnovu njih, a da ne govorimo o glasovima koji su danas u dijaspori i koji vjerovatno za tu priliku dođu, ili sa onim glasovima gdje možete imati prebivalište u nekoj opštini a da nikada tu niste bili, i da onda glasate. Prema mom mišljenju, to bi trebala na ovim izborima da bude jedna osnovna funkcija posmatrača, da pokušaju da što manje neutrališu taj broj fantomskih glasača“, upozorava politički analitičar Srđan Vukadinović.\nPredizborna BiH: Manjak ideja stranaka, višak apatije građana\nPredizborna Srebrenica: Simboličko mjesto obračuna Srba i Bošnjaka\nBiH: Donosi li predizborna kampanja išta novo?\nMladi i izbori u BiH: Ostati i mijenjati svoju zemlju\nSinanović: Politički angažman, zašto da ne?


U Australiji gorelo toksično litijumsko postrojenje kompanije Tesla - AutoExclusive - Auto vesti, Novi, Luksuzni, Polovni automobili...\nU Australiji gorelo toksično litijumsko postrojenje kompanije Tesla\nPožar koji je izbio u australijskom megapek baterijskom postrojenju kompanije Tesla, u kome se proizvodi i generiše struja za lokalno stanovništvo, jedva je ugašen i vatrogasne jedinice su se naporno borile sa kontrolom toksičnog plamena...\nVatra je buknula u Victorian Big Battery kompleksu, koji se nalazi u blizini Džilonga, zahvativši trinaest tona litijumskih baterija i šireći se na suprotni pogon u kome su odlagane dodatne baterije i sirovine. Više od 150 vatrogasaca borilo se sa plamenom, sa brojnim članovima hitne pomoći, koji su konstantno pratili zdravstveno stanje ljudi koji su se nalazili na licu mesta.\nVatra je oslobađala toksična isparenja u vazduh i dim zbog kog je izdato upozorenje u obližnjem Džilongu. Stanovništvu je savetovano da zatvori prozore, svoje dimnjake i uvede životinje u zatvoren prostor. Na svu sreću, ni jedna povreda nije prijavljena, dok vlasti tvrde da je situacija potpuno pod kontrolom, da je vatra lokalizovana i da su morali da puste da svo gorivo bude potrošeno kako bi se sama ugasila.\n"Da smo pokušali sa hlađenjem ono bi samo prolongiralo proces", izjavio je Ian Besvik, šef vatrogasnog odeljenja. "Međutim, mi smo morali da budemo tu od osam do dvadeset i četiri časa, kako bismo ispratili proces sagorevanja, lokalizovali požar i sačekali da se vatra ugasi."\nProizvedena od strane kompanije Tesla, Victorian Big Battery fabrika prema očekivanjima trebalo je da postane najveći proizvođač struje ove vrste na južnoj hemisferi. Sa 300 megavata, ova fabrika je dovoljno velika kako bi obezbedila zalihe energije za pola miliona domova u jednom satu, a njena prava upotrebna svrha jeste podrška i snadbevanje električnom energijom lokalnih dobavljača kada su njihovi sistemi nestabilni, pomažući prilikom spračavanja pomračenja i kolapsa.


PROGRAMERI NA PETOM MESTU Pet delatnosti u Srbiji u kojima je najveća prosečna plata\nFoto: Er Srbija / Promo\nProsečne zarade u pet delatnosti u Srbiji su od dva do dva i po puta veće od prosečne plate koja je evidentirana u aprilu i koja je iznosila 49.117 dinara. Najveće plate ostvaruju zaposleni u vazdušnom saobraćaju, koji popravljaju prosek primanja zaposlenih u Srbiji.\nSa prosečnom zaradom od 123.348 dinara, ubedljivo na prvom mestu su onih koji rade u vazdušnom saobraćaju, a najveće plate imaju piloti.\nNa drugom mestu sa platom od 119.408 dinara su zaposleni u uslužnim delatnostima u rudarstvu. Za 203 dinara manje, odnosno 119.205 dinara je prosek zaposlenih u proizvodnji duvanskih proizvoda.\nOdlične zarade, duplo veće od prosečnih imaju i radnici koji se bave eksploatacijom sirove nafte i prirodnog gasa, oni su u aprilu zaradili 117.821 dinar neto. Na petom mestu, je delatnost u ekspanziji - računarsko programiranje i konsultantske delatnosti čije su prosečne plate 105.303 dinara.\nOve zarade su bez poreza i doprinosa.\nGDE JE U CRNOJ GORI PLATA 700 EVRA, A GDE JE MANJA OD 200 U jednom gradu na moru primanja rastu rapidno, dok u drugom nisu dovoljna ni za račune\nU PONOĆ ISTIČE ROK za prijavu poreza na plate, požurite, ako zakasnite kazna ide i do 150.000 dinara\nNEĆEMO PLAĆATI RATE BANKAMA 90 DANA? Država razmatra olakšice za sve građane Srbije koji imaju kredite\nKako će država pomoći građanima koji imaju kredite u bankama trenutno je jedna od tema u Nemanjinoj 11. Predsednik Srbije Aleksandar Vučić rekao je da će tražiti od komercijalnih banaka moratorijum, odnosno odlaganje naplate kredita na 90 dana, što bi bila dobra vest za više od milion dužnika u Srbiji.\nKOLIKO KOŠTA KVADRAT NA JUGU SRBIJE U Nišu najskuplji, ali ni blizu Beograda, u Aleksincu najjeftiniji\nCene stanova na jugu Srbije najskuplje su u Nišu (755 evra po metru kvadratnom), a potom slede Pirot, Leskovac, Vranje, Prokuplje, Kuršumlija, i na poslednjem mestu - Aleksinac, gde metar kvadratni košta 221 evro, pišu Južne vesti.\nNajveće prosečne plate i penzije u Crnoj Gori imaju građani Tivta, a ta primanja najmanja su u Petnjici, pokazuju poslednji podaci Monstata i Fonda penzijsko-invalidskog osiguranja (PIO) za decembar prošle godine, pišu današnje Vijesti, a prenosi portal Bankar.me.


Objašnjenje da je subvencija za gorivo od 1.200 dinara po hektaru poljoprivrednicima u Srbiji ukinuta zbog pojeftinjenja goriva je neracionalno, tvrdi stručnjak za poljoprivredu Milan Prostran.\nMinistarstvo poljoprivrede neće ove godine dati subvencije za gorivo jer je, kako je rekao ministar Branislav Nedimović, gorivo pojeftinio i da je ta finansijska podrška bila jednokratna, pošto je nafta 2019. godine koštala 169 dinara, a da je sada 16-17 dinara jeftinija.\n“Subvencije, koje su desetak puta veće nego u Srbiji daje i EU, a poljoprivrednicima u Srbiji su neophodne da bi povećali produktivnost i konkurentnost”, rekao je Prostran.\n“Zemlje EU za podršku poljoprivredi izdvajaju do 40 odsto evropskog budžeta”, rekao je Prostran.\nDodao je da je rast poljoprivrede prošle godine bio četiri odsto u odnosu na prethodnu godinu i da je to trebalo “nagraditi”.\nPoljoprivreda je, kako je rekao, obezbedila i prehrambenu sigurnost za vreme pandemije i logično je podržati je pre nego neke sektore koji “padaju”.


26. July, 19:01\nKorona je prava pošast: Samo jedan putnik zarazio njih 700 0 Podijeli Podijeli na facebook Podijeli na twitter Podijeli na viber Pošalji na mail\nU tek objavljenoj genetskoj analizi pokazuje se da je izgleda samo jedna osoba bila izvor zaraze 700 ljudi na brodu za turistička krstarenja "Dajamond Prinses", jednog od prvih žarišta Kovida-19 u svijetu.\nU studiji objavljenoj u američkom časopisu PNAS, tim japanskog Instituta za infektivne bolesti prenosi da imaju sekvencu genoma virusa uzetog od 148 putnika i članova posade tog broda, koje su japanske vlasti stavile u karantin od 14 dana 3. februara u luci Jokohama, pošto je jedan 80-ogodišnji putnik koji je prethodno izašao s broda u Hongkongu, 1. februara testiran pozitivno na virus.\nNa kraju je oko 700 od 3.711 ljudi na brodu zaraženo korona virusom, od kojih je sedam umrlo.\nStudija podataka dobijenih s tog zatvorenog prostora zaraze, dovela je do prvih procjena smrtnosti od korona virusa (1,2 odsto), odnosa asimptomatičnih osoba (18 odsto). Najmanje tridesetak studija koje su razmatrale stanje na tom brodu, obavljeno je od februara, prema sajtu Kovid19.com.\nNova genetska analiza materijala s broda pokazuje da svi tamo nađeni virusi dijele istu mutaciju, što ukazuje da širenje SARS-CoV-2 na brodu "Dajamod Prinses" potiče od samo jednog događaja unosa, prije početka karantina, zaključuju japanski naučnici.\nZaraza se vjerovatno raširila prilikom velikih skupova putnika u zajedničkim prostorijama gdje su igrali, pevali, kupovali i prisustvovali predstavama.


Liberman: Ne ukidati blokadu Gaze\nIzraelski ministar inostranih poslova Avigdor Liberman izjavio je da njegova zemlja ne bi trebalo da ukine blokadu Gaze, koja je pod kontrolom Hamasa, sve dok palestinska ekstremistička organizacija ne dozvoli međunarodnim humanitarnim radnicima da posete zarobljenog izraelskog vojnika Gilada Šalita.\nLiberman je rekao da bi lideri Hamasa trebalo da dozvole Crvenom krstu da poseti Šalita, kao minimalni uslov za ukidanje trogodišnje blokade. Francuska novinska agencija objavila je da je Hamas odbio taj uslov, nazivajući ga pokušajem da se skrene pažnja sa međunarodnih nastojanja za probijanje blokade Gaze.\nHamas je zarobio Šalita 2006. i kasnije zahtevao od Izraela da oslobodi stotine palestinskih zarobljenika u zamenu za njegovo oslobadjanje\nU međuvremenu, predstavnici Turske i arapskih zemalja, koji su se sastali na konferenciji u Instanbulu, izdali su saopštenje u kojem ponovo osuđuju Izrael zbog napada humanitarni konvoj koji je dopremao pomoć Gazi.\nTaj forum juče je otvoren pozivom da se organizuje međunarodna istraga povodom napada izraelskih komandosa na humanitarne brodove u Gazi 31. maja, što je pitanje koje je posebno naznačio turski premijer Redžep Tajip Erdogan.\nKonferencija se održava dok i dalje traju tenzije povodom izraelske blokade Gaze, a prisustvuju joj i predsedavajući Arapske lige Amr Musa, libanski premijer Saad Hariri i šefovi diplomatija 15 drugih arapskih zemalja.


Profoto 101215 OCF Softbox 2x3' Rectangular cena, cene Srbija, prodaja Beograd Novi Sad Niš\nProfoto 101215 OCF Softbox 2x3' Rectangular cene\nTrenutno nemamo slike za Profoto 101215 OCF Softbox 2x3' Rectangular\nEPonuda nije internet prodavnica već Vam omogućava da brzo i lako nađete Profoto 101215 OCF Softbox 2x3' Rectangular po najjeftinijoj ceni. Naš cilj je da kupci budu što bolje informisani o ponudi Profoto 101215 OCF Softbox 2x3' Rectangular na tržištu Srbije. Vrlo lako nalazite željeni proizvod za kategoriju Foto rasveta i svetlo cene, ne morate da lutate od sajta do sajta za Profoto Foto rasveta i svetlo, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Profoto 101215 OCF Softbox 2x3' Rectangular sa PRODAVCEM. EPonuda ne može da garantuje potpunu tačnost specifikacije i slika za Profoto 101215 OCF Softbox 2x3' Rectangular. Pre kupovine, podatke za Profoto 101215 OCF Softbox 2x3' Rectangular proverite na sajtu PROIZVOĐAČA.


Pomoć Crvenog krsta stanovništvu u Golubovcima, Rožajama i Žabljaku – Portal Podgorica\nPomoć Crvenog krsta…\nPomoć Crvenog krsta stanovništvu u Golubovcima, Rožajama i Žabljaku\nVolonteri Crvenog krsta Crne Gore podijelili su pomoć za 50 socijalno ugroženih porodica, zahvaljujući donaciji koju je po drugi put, tokom perioda borbe protiv globalne pandemije, uručila kompanija Coca-Cola HBC Crna Gora. Pomoć je stigla najsiromašnijim porodicama sa područja Žabljaka, Rožaja i gradske opštine Golubovaca.\n„U saradnji sa svojim opštinskim organizacijama, iskoristili smo donaciju kako bi obezbijedili humanitarne pakete za socijalno ugroženo stanovništvo i tom prilikom izvršio nabavku hrane i higijene za 50 porodica kao i 20 bebi paketa. Pomoć je u protekloj sedmici podijeljena najsiromašnijim porodicama sa Žabljaka, iz Rožaja i Golubovaca, a činile su je osnovne životne namirnice, sredstva za higijenu, hrana i higijenski artikli za bebe“, navode iz Crvenog krsta Crne Gore.\nKako dodaju, zadovoljstvo je što pomoć stiže uvijek u pravo vrijeme.\n„Coca-Cola HBC Crna Gora, kao društveno odgovorna kompanija uvijek u kriznim situacijama, kao što je ova sa pojavom virusa Covid-19, komunicira sa našom organizacijom i trudi se da, koliko je to u njihovoj moći, pomogne onima kojima je pomoć najpotrebnija. Naše kolege sa Žabljaka, Rožaja i Golubovaca su na osnovu procjene na terenu odredili ukupno 50 porodica kojima je pomoć u osnovnim životnim namirnicama bila najneophodnija. Svjedoci smo da se usljed pojave pandemije broj socijalno ugroženog stanovništva uvećao, a mi kao organizacija civilnog društva imamo obavezu da pomognemo svima koji se na neki način osjećaju ugroženima“, rekla je Jelena Dubak, generalna sekretarka Crvenog krsta Crne Gore.\nIz kompanije Coca-Cola HBC Crna Gora poručuju da kriza, koja i dalje traje, iziskuje da se svi dodatno ujedinimo i pomognemo.\n„Baš kao što smo učinili na samom početku pandemije, tako i danas, u saradnji sa Crvenim krstom Crne Gore stižemo do onih kojima je pomoć prijeko potrebna. Koliko god ova situacija bila izazovna kako za cjelokupnu privredu Crne Gore tako i za društvo odnosno građane, želimo da pokažemo da smo kao kompanija apsolutno pouzdan partner lokalnoj zajednici u kojoj živimo i radimo već dugi niz godina“, poručio je Nikola Tripković, direktor Coca-Cola HBC Crna Gora.\nPodsjetimo, prošle godine pomoć je dobilo i 1.000 socijalno ugroženih porodica iz cijele Crne Gore, zahvaljujući 50.000 dolara vrijednoj donaciji Coca-Cola Fondacije.


Javnost nas podržava, ali država neće da nas čuje - mediji.net\nBrine nas prvenstveno to što se u ime ideologije, a sa pozicija državne sile, želi ozakoniti jezički inžinjering\nOdbor za standardizaciju srpskog jezika izjasnio se ovih dana u svom saopštenju da je zakon o rodnoj ravnopravnosti, a povodom usvajanja predloga istog, zakon protiv srpskog jezika i da je predsednik republike jedini koji ovo „nasilje nad jezikom”, kako ga nazivaju, može da zaustavi. U razgovoru za naš list, prof dr Sreto Tanasić, predsednik Odbora i dopisni član ANURS, kaže da su pre ovog poslednjeg teksta dva puta izašli javno sa svojim saopštenjima ili odlukama u kojima su podrobno objasnili da nije tačno da je srpski jezik rodno neosetljiv. Rekli su, takođe, da niko nema pravo da vrši nasilje nad jezikom putem jezičkog inžinjeringa sa pozicije ideologije i upotrebom državne sile, da treba ostaviti srpskom jeziku da svojim stvaralačkim mehanizmima prati promene u društvu, pa i pojavu većeg broja socijalnih femininativa, te da samo jezički stručnjaci normiraju srpski jezik.\nNovinarka, autorka i urednica zabavnog programa Javnog servisa Olivera Kovačević rekla je za magazin 'Story' da je svojevremeno bila žrtva velike internet prevare, a prokomentarisala je komentare o lošem tretmanu emisije Vesne Dedić koja je posle višegodišnjeg rada na Radioteleviziji Srbije (RTS)...\nPročitah sa zadovoljstvom i s gnevom „Politikinu” temu nedelje „Udar na već ranjeni srpski jezik” (13. jun). Sa zadovoljstvom, jer su činjenicama desetkovani smisao i svrha Zakona o rodnoj ravnopravnosti, a s gnevom zbog potpunog ignorisanja nauke pri njegovoj izradi. Petoro neupitnih stručnjaka...\nNimalo prijatno iskustvo!\nNovinarka Kristijan Amanpur izveštavala je za CNN tokom rata u Bosni i Heregovini tokom 90-tih godina. Njeni izveštaji su neretko kritikovani i optuživali su je da favorizuju muslimnsku stranu. Ona je tokom tog rata imala priliku da razgovara sa komandantom bosanskih Srba Ratkom Mladićem 1993...


Kako prenose mediji iz Bosne i Hercegovine, rođeni Mostarac izgubio je bitku sa teškom bolešću.\nDžaković je trenersku karijeru počeo je u beogradskom KK 22. decembar, da bi potom vodio Partizan, Šibenku, Sloboda Ditu, kiparski Enad, Crvenu zvezdu i Borac iz Banjaluke.\nPosebnu vezanost imao je za Tuzlu iz rodnog grada, jer je ekipu Slobode vodio u tri navrata, dvaput ju je dovodio u elitni rang takmičenja u bivšoj Jugoslaviji i sa njom se u sezoni 1991/92 plasirao u plej-of nekadašnje Juba lige, što je bio istinski podvig. I pre raspada SFRJ proglašavan je za najboljeg trenera (1983.), kao i posle toga (1995.).\nSa Partizanom, u kome je najpre bio od 1982. do 1983, je osvojio duplu krunu u sezoni 1994/1995 (u ekipi su bili Rebrača, Berić, Brkić, Lončar, Z. Stevanović, Drobnjak, Čubrilo, Ristanović, Šilobad, Bulatović, VI. Petrović, V. Vidačić, Ž. Stevanović, Radovanović).\nCrvenu zvezdu je predvodio u sezoni 1995/1997, ostvarivši 27 pobeda i 18 poraza.\nVreme i mesto sahrane u ovom trenutku nisu poznati javnosti.


Rusija: Izjava Tereze Mej provokacija - Svet - Dnevni list Danas\nPočetna » Svet » Rusija: Izjava Tereze Mej provokacija\nRusija: Izjava Tereze Mej provokacija\nMinistarstvo spoljnih poslova Rusije saopštilo je da je izjava britanske premijerke Tereze Mej neviđeno gruba provokacija koja podriva temelje normalnog međudržavnog dijaloga i najavilo recipročnem mere.\nDanašnja izjava premijerke Velike Britanije u parlamentu o merama kažnjavanja Rusije, pod lažnim izgovorom o navodnom učešću u trovanju Sergeja Skripalja i njegove ćerke, smatramo za neviđeno grubu provokaciju koja podriva temelje normalnog međudržavnog dijaloga između naših zemalja, navodi se u saopštenju Ministarstva spoljnih poslova Rusije, prenosi Sputnik.\nSmatramo da je neprihvatljivo i nedopustivo da se britanska vlada, iz svojih loših političkih ciljeva, odlučila na dalje ozbiljno pogoršanje odnosa, najavljujući čitav niz neprijateljskih mera, uključujući i proterivanje dvadeset troje ruskih diplomata iz zemlje, dodaje se u saopštenju.\nRusija smatra da jednostranim i netransparentnim metodama istrage slučaja bivšeg pukovnika GRU Sergeja Skripalja London još jednom pokušava da pokrene antirusku kampanju.\nUmesto da završe sopstvenu istragu koristeći uspostavljene međunarodne formate i instrumente, uključujući i u okviru Organizacije za zabranu hemijskog oružja, na šta smo mi bili spremni, britanska vlada opredelila se za konfrontaciju sa Rusijom, ističe se u saopštenju.\nMinistarstvo je na kraju navelo da London neće dugo čekati na recipročne mere.\nTereza Mej optužila je Rusiju za napad na bivšeg oficira GRU Sergeja Skripalja i njegovu ćerku Juliju, ali javno nije iznela dokaze za svoje tvrdnje, nakon čega je London doneo odluku da protera dvadeset troje ruskih diplomata i prekine sve kontakte na visokom nivou sa Moskvom.\nSjedinjene Američke Države (SAD) uvele su sankcije za desetak iranskih zvaničnika i organizacija optuženih da su ozbiljno prekršena ljudska prava, javlja danas Radio Slobodna Evropa.\nSvet • danas 09:02\nPredsednica Evropske centralne banke (ECB) Kristin Lagard rekla je...\nKompanija koja vodi filantropske poslove generalnog direktora Fejsbuka Marka...


Čudo na pomolu? NZS želi da poveća zapošljavanje za 15 odsto! : Nadlanu.com\nČudo na pomolu? NZS želi da poveća zapošljavanje za 15 odsto!\nObjavljeno 25. jun 2014. / 18:16:05\nDirektor te službe Siniša Nadbantić je novinarima u Regionalnoj privrednoj komori u Kragujevcu gde su predstavnici NSZ-a predstavljali poslodavcima iz Šumadije i Pomoravlja programe za intenziviranje zapošljavanja kazao da NSZ do kraja ove godine treba da unapredi model rada i poveća stepen zapošljivosti u Srbiji.\nNadbantić je istakao i da NSZ ostvari godišnje 215.000 zapošljavanja od čega je 55 odsto zapošljavanje na određeno vreme što je "nepovoljna struktura". On je naveo da se sada razlikuju potrebe poslodavaca i ponuda s tržišta rada što treba ubuduće usklađivati.\nPrema rečima Nadbantića, NSZ je pripremila aktivne mere, ali i "agresivan pristup" koji se odnosi na kontakte s poslodavcima i s nezaposlenima u Srbiji.\nNadbantić je naveo da da poslodavce treba požuriti u razvoju i da im se prema iskazanim potrebama obezbedi kvalitetna radnu snagu kroz obuke nezaposlenih, dok nezaposleni treba da se podstaknu na aktivno traženje posla i da budu u poziciji stalnog nuđenja obuka za prekvalifikaciju ili dokvalifikaciju.\nOn je najavio da će planirane obuke za nezaposlene, prema potrebama poslodavaca, početi da se sprovode od jeseni, precizirajući da se najveći broj obuka odnosi na deficitarna zanatska zanimanja u metalskom i građevinskom kompleksu, kao i preradi hrane.\nNadbantić je dodao da su sredstva za obuku izdvojena kroz Nacionalni akcioni plan, kao i projekte iz IPA fondova EU.\nOn je najavio i formiranje još tri trening centra u Srbiji, poput onog koji postoji u Novom Sadu, gde će se sprovoditi obuke. Prema podacima NSZ-a u Srbiji je evidentirano 767.000 nezaposlenih.\nnacionalna služba za zapošljavanjenezaposleniposaozapošljavanje


On je rekao da Vašington proučava sve informacije i da će u narednim danima predsednik odlučiti o akciji. Istakao je da će napad na saveznike Amerikanaca i svetske isporuke nafte doživeti neuspeh.\nPotpredsednik SAD je naglasio da će Iran, ako je izveo ovaj napad kako bi izvršio pritisak na predsednika Donalda Trampa i kako bi ga naterao da se povuče, pretrpeti neuspeh.\nU subotu 14. septembra su izvršeni napadi na saudijska naftna postrojenja, za koje mnogi veruju da je u njih umešan Iran.\nNapadi na saudijska naftna postrojenja su dodatno zaoštrili odnose Vašingtona i Teherana.\nPompeo će se sastati sa Bin Salmanom\nAmerički državni sekretar Majkl Pompeo sastaće se danas sa saudijskim prestolonaslednikom Muhamedom bin Salmanom u Džedi, saopšteno je iz Misije SAD u Ujedinjenim Arapskim Emiratima (UAE).\nU saopštenju na "Tviteru" navodi se da će se Pompeo i Salman sastati kako bi razgovarali o napadima na postrojenja saudijske naftne kompanije "Aramko" i o koordinisanju napora u borbi protiv "agresije Irana" u regionu.\nIz Misije SAD dodaju da će Pompeo nakon toga otputovati u Abu Dabi, kako bi se sastao sa prestolonaslednikom UAE šeikom Muhamedom bin Zajedom, sa kojim će razgovarati o regionalnim i bilateralnim pitanjima.


Rihanna nova Bond devojka – Poznati.info\nPop pevačica Rihanna možda će još jednom da se oproba kao glumica na filmu. Osim filma „Battleship“ gde je glumila ženu u mornarici Rihanna bi ovog puta mogla da bude nova Bond devojka. Prema pisanju britanskih medija lepa pevačica je ušla u izbor za devojku popularnog tajnog agenta.\nRihanna nije nepoznata javnosti kako svojim pesmama tako i svojim izgledom. Baš kao i mnoge druge pevačice tako se ni za Rihannu ne može reći da je dosadna, a to dokazuju i mnoge njene fotografije u kojima voli da pokaže svoje telo.\nNagađa se da su producenti pevačici ponudili ulogu u novom filmu. Mnogi obožavaoci ove lepe devojke smatraju kako bi Rihanna bila odlična devojka tajnog agenta kojeg će opet da glumi Daniel Craig.\nRadi se o novom filmu u serijalu koji se u bioskopima širom sveta očekuje u novembru 2015, a koji bi sa snimanjem trebao da započne 6. decembra. Da li će Rihanna da glumi devojku James Bonda treba sačekati.


"Orao": Uspješno zadovoljili nadzornu provjeru sistema menadžmenta kvaliteta - NTV Arena\nPreduzeće “Orao” iz Bijeljine uspješno je zadovoljilo nadzornu provjeru sistema menadžmenta kvaliteta koju je izvršio tim međunarodnog sertifikacionog tijela “Biro veritas”.\nIz Akcionarskog društva za proizvodnju i remont “Orao” saopšteno je da je provjera izvršena od 30. avgusta do 3. septembra.\nPreduzeće “Orao” ima od ranije potvrđen sistem menadžmenta kvalitetom i ovih standarda, te je zadržalo postojeći sertifikat iz oblasti konstruisanja i proizvodnje rezervnih dijelova za turbomlazne motore, održavanja, opravke i generalnog remonta turbomlaznih motora, konstruisanja i proizvodnja specijalnih alata, verifikacije mjerne opreme, ispitivanja materijala i usluga galvansko-hemijske zaštite.\nResertifikacijom u skladu sa standardima ISO 9001:2015 i EN 9100:2018 potvrđena je vizija dugoročnog razvoja organizacije i politika u pogledu kvaliteta proizvoda i usluga, navodi se u saopštenju.\nIz kompanije dodaju da je “Orao” poslovni sistem sa jasnom raspodjelom nadležnosti i ovlaštenja, zasnovan na dokumentovanim uputstvima za rad, čime se umanjuje mogućnost greške u poslovnim procesima i stvara baza za donošenje odluka na osnovu činjenica.\nTags: ad orao, bijeljina, orao


Partizan brani pet golova prednosti - Ostali sportovi, Vaterpolo\nPartizan brani pet golova prednosti\nAleksandar Milosavljević 01.05.2013., 11:17\nVaterpolisti Partizana će danas od 17.00 časova u Volgogradu u revanš meču četvrtfinala Lige šampiona pokušati da odbrane pet golova prednosti iz prve utakmice (11:6) i tako se priključe Crvenoj zvezdi na Fajnal-foru koji će 31. maja i 1. juna biti održan u Beogradu.\nUprkos velikim kadrovskim problemima sa kojim se suočio trener Partizana Vlada Vujasinović teško je očekivati da iskusna ruska ekipa može da nadoknadi ogroman zaostatak iz prve utakmice. Podsetimo da su Jokić, Vico i Čučković zbog bolesti propustili meć protiv Vojvodine, da je Vukićević već duže vreme povređen, a da je pored njega i golman Soro imao problem sa povredom prsta.\nUkoliko se Partizan prema očekivanjima plasira na Fajnal-for u polufinalu će gotovo sigurno igrati sa dubrovačkim Jugom koji je u prvom meču četvrtfinala savladao Galatasaraj u Istanbulu sa 12:5, dok će Crvena zvezda najverovatnije odmeriti snage sa Barselonetom koja je u prvom duelu odigranom u Grčkoj deklasirala Vuljagmeni sa 8:3.\nVaterpolo Liga šampionavk partizan\nPrethodna vest Adios Amigos!\nSledeća vest Pola godine bolovanja za Zanetija


Svi na internetu su potencijalna meta hakera i svaka mera zaštite je dobrodošla, zaključak je onlajn panela „Bezbedan sajt – bezbednija e-trgovina“ koji je 21. oktobra organizovala Fondacija „Registar nacionalnog internet domena Srbije“ (RNIDS). Tokom panela razmatrala se svest preduzeća o potrebi...\nSEEDIGtalks „Intervju sa legendom“: Mirjana Tasić o razvoju interneta u regionu\nMirjana Tasić, savetnica u Registru nacionalnog internet domena (RNIDS), govorila je tokom SEEDIGtalks „Intervju sa legendom“ 21. oktobra o važnim događajima i procesima koji su oblikovali internet kakav danas znamo, ali i o tome kako je internet oblikovao njen životni put i kako su njen rad i...\nMirjana Tasić govori na SEEDIGtalk: „Intervju sa legendom“\nMirjana Tasić, savetnica u „Registru nacionalnog internet domena Srbije“ (RNIDS), govoriće 21. oktobra od 10 časova na SEEDIGtalk „Intervju sa legendom“. O iskustvima svoje bogate karijere, o različitim ulogama i dostignućima tokom karijerinog puta, razgovaraće sa Haralamposom Kiritsisom,...\nOnlajn panel „Bezbedan sajt – bezbednija e-trgovina“ 21. oktobra\nFondacija „Registar nacionalnog internet domena Srbije“ (RNIDS) 21. oktobra organizuje onlajn panel diskusiju „Bezbedan sajt – bezbednija e-trgovina“. Prenos diskusije biće realizovan putem platforme Jutjub i sledećeg linka, a počinje u 11 časova. Ako preduzeće do sada nije poseglo za...\nŽiri onlajn WHOIS hakatona, koji su tokom prošlog vikenda (25. i 26. septembar) organizovali Fondacija Registar nacionalnog internet domena Srbije (RNIDS) i kompanija Quantox Technology, našao se pred prilično teškim zadatkom – izborom pobednika hakatona među vrlo oštrom konkurencijom. Na...\nVladimir Aleksić je izabran za predsednika Konferencije suosnivača Fondacije „Registar nacionalnog internet domena Srbije“ (RNIDS). Tokom izborne sednice Konferencije, koja je održana u periodu od 9. do 15. septembra u onlajn formatu, glasanje je obavilo 126 suosnivača RNIDS-a. Foto: Stefan...\nPreminuo Miloje Sekulić, član UO RNIDS-a\nMiloje Sekulić, član Upravnog odbora Fondacije „Registar nacionalnog internet domena Srbije“ (RNIDS), preminuo je u Beogradu 12. septembra 2021. godine. Bio je član Upravnog odbora Fondacije RNIDS tokom dva mandata, od 2016. do 2019. godine, i 2019. do 2021. godine, i dao izvanredan doprinos...


Otvoreno rekonstruisano „Partizanovo” igralište – okupljanja kao nekad - Sirmiuminfo\nOtvoreno rekonstruisano „Partizanovo” igralište – okupljanja kao nekad\nSremska Mitrovica – Vraćajući stari sjaj „Partizanovom” igralištu u centru grada, renoviran je sportski teren, obnovljene su tribine i prateći objekti, kako bi ovaj objekat otvorenog tipa ponovo mogao da se koristi za različite vrste sportova, ali i za manifestacije kulturnog karaktera. Nakon otvaranja stadiona održan je turnir u fudbalu uz okupljanje mladih, kao nekad.\nSvečano je otvoreno rekonstruisano „Partizanovo” igralište koje budi uspomene starijim sugrađanima koji su dolazili na taj teren da se bave soprtom ili uživaju u nekom koncertu. Danas bi teren trebalo da podstakne mlade generacije da, takođe, tu dolaze i bave se sportom.\nVasilj Ševo načelnik Gradske uprave za kulturu i sport Grad Sremska Mitrovica rekao je: „Do pre nekoliko meseci kada smo počeli radove, teren nije bio bezbedan za korisnike bilo kulturne ili sportske manifestacije. Posle nekoliko meseci napornog rada dobili smo jedan multifunkcionalni teren na kome se mogu odvijati tri sporta, dakle mali fudbal, rukomet i tenis. Rekonstruisane su tribine sa 450 sedećih mesta, uređena je led rasveta i prateći, okolni objekti kojima je popravljena fasada. Urađeni su prilazi i kapije i ono što je bilo najzahtevnije, a to su bile su svlačionice koje su urađene po najvišim standardima. Teren „Partizan” će biti dostupan svim građanima, naravno besplatno, želeli smo da mu vratimo sjaj i malo smo umili ovaj teren. Stariji sugrađani znaju, nekako ih nose emocije kad dođu ovde da pogledaju, to želimo da prenesemo i na našem mlađe sugrađane. Čestitam svima koji su učestvovali u ovom projektu, Pokrajinskom sekretarijatu za sport koji je dao nemerljiv doprinos, verovali su u nas, u ovaj projekat i sad kada smo ga završili, nadam se da će saradnja biti nastavljena. Još ćemo raditi na Partizanu ali je bitno da smo stekli elementarne uslove da se ovde mogu odvijati kulturne i sportske manifestacije.”\n„Partizanovo” igralište sada je moderan teren, na kojem sadašnje i buduće generacije Mitrovčana moigu da uživaju u sportskim takmičenjima i kulturnim manifestacijama. Nadležni apeluju na sve da čuvaju igralište i ponašaju se domaćinski.\nNa renoviranom terenu održan je turnir u fudbalu (dečaci 2011-2013. godište) u okviru aktivnosti Sportskih igara mladih.


Nova energija starih pesama: Koncert EJO/Ethno Jazz Orchestra u ČAČKU - PressLider.rs\nNova energija starih pesama: Koncert EJO/Ethno Jazz Orchestra u ČAČKU\n9. oktobra 2019. 9. oktobra 2019. Marina Trmčić\t0 Comments bend EJO / Ethno Jazz Orchestra, Dom kulture Čačak, Koncert\nČačak – U petak, 11. oktobar, u velikoj sali čačanskog Doma kulture u 20:30 časova koncert će održati bend EJO/Ethno Jazz Orchestra. Cena karte iznosi 500 dinara.\nEJO/Ethno Jazz Orchestra donosi neobičnu simbiozu tradicionalnih melodija Balkana, afričkih uticaja i džez muzike. Do sada su obradjivali stare pesme Balkana i prenosili svoje uticaje i energiju na njih, oblačili ih u novo ruho.\nBend je do sada bio aktivan po World music i Jazz festivalima u regionu. Na kanadskoj veb platformi Ethnocloud koji se bavi world music scenom bili su prvi i drugi na listi za svet i na listi za Balkan za mesec januar 2016. i 2018. godine u kategoriji za video, takođe je bio prisutan i na klupskoj sceni koja podržava ovakvu muziku.\nČlanovi koji čine sastav su iz Čačka, Subotice, Rume i Kosovske Mitrovice.\nGosti koncerta su Miško Plavi, Hor „Slovo ljubve“, Tapan Duo…\nNIJE TEŠKO BITI KULTURAN: Predstava „Pozorišni bonton“ u Domu kulture →


Naslovnica Južni Sandžak Bijelo Polje Pomoć ljekara zatražilo više od 80 sugrađana\nLjekarsku pomoć u Hitnoj službi tokom protekla 24 sata zatražilo je 83 sugrađana, a dežurne ekipe su osam puta intervenisale na terenu.\nSnabdijevanje električnom energijom na području naše opštin je uredno, a za danas nema planiranih radova na mreži, niti najavljenih isključenja, saopštili su iz Crnogorskog elektrodistributivnog sistema.\nMeđunarodni brzi voz koji saobraća na relaciji Beograd-Bar jutros je kasnio 80 minuta, kazali su sa bjelopoljske željezničke stanice, napominjući da lokalni vozovi saobraćaju po redu vožnje.\nU Crnoj Gori saobraća se po mokrim i klizavim kolovozima, a na putevima koji vode pored rijeka i kosina moguća je pojava sitnijih odorna. Iz Auto-moto saveza Crne Gore apeluju na vozače da poštuju saobraćajne propise, naročito ograničenje brzine i da vožnju prilagode trenutnom stanju na putu.


CRTA: Zatamnjujemo sajt Otvoreni parlament dok se parlament ne vrati u civilizacijske tokove - Insajder\nArhiva » Vesti » Insajder 14.12.2017\nCRTA: Zatamnjujemo sajt Otvoreni parlament dok se parlament ne vrati u civilizacijske tokove\nSajt Otvoreni parlament do daljeg neće objavljivati informacije o aktivnostima poslanika, jer usvajanje budžeta bez rasprave predstavlja urušavanje institucije parlamenta, saopšteno je iz organizacije CRTA.\nInsajder četvrtak, 14. decembar 2017. | Otvoreni parlament\nUsvajanje najvažnijeg državnog zakona, republičkog budžeta za 2018. godinu, bez rasprave i vremena da se obrazlože amandmani, predstavlja nastavak urušavanja institucije parlamenta kao najvišeg predstavničkog tela, ocenjuje CRTA u saopštenju.\nZloupotreba parlamentarnih procedura i pravila od strane vladajuće većine u slučaju usvajanja budžeta za narednu godinu predstavlja zanemarivanje interesa građana zarad partijskog interesa i dnevne politike, smatraju u organizaciji CRTA.\n“Mi, kao organizacija, smo godinama, verujući u demokratiju i demokratske principe radili na tome da parlament učinimo bližim građanima i povratimo poverenje građana u predstavničko telo. Više ne želimo i ne možemo da posmatramo urušavanje kojoj je ova institucija podvrgnuta poslednjih dana”, poručuje CRTA.\nZbog svega toga smatraju da je bespredmetno da, kao organizacija koja kroz inicijativu Otvoreni parlament prati rad parlamenta, u ovom trenutku objavljuje statističke i druge informacije o aktivnosti poslanika.\n„Umesto toga do daljeg zatamnjujemo sajt Otvoreni Parlament, dok situacija u parlamentu ne počne da se vraća u civilizacijske tokove“, ističe CRTA u saopštenju.\nPredsednica i potpredsednici Skupštine optužili su danas organizaciju CRTA, povodom zatamnjivanja sajta Otvoreni parlament, da sprovodi "očiglednu političku agendu".\n"Zatečeni smo postupanjem nevladine organizacije CRTA i odlukom da zatamni navodno informativni sajt Otvoreni parlament, koji je svoja sopstvena vrata zatvorio za javnost Srbije, fingirajući protest, a zapravo sprovodeći očiglednu političku agendu", navodi se u saopštenju koje potpisuju predsednica Skupštine Maja Gojković i potpredsednici Veroljub Arsić (SNS), Vladimir Marinković (SPDS) i Đorđe Milićević (SPS).\nU saopštenju se navodi da bi Otvoreni parlament morao da bude sajt informativnog karaktera ne samo po imenu i odredbama Memoranduma o saradnji sa Narodnom skupštinom, "već i po zamašnim sredstvima koje prima, kako se dodaje, da bi bio na usluzi građanima i parlamentarizmu.\n"Pozivamo sve aktere, bili oni registrovani politički subjekti ili ne, da u interesu građana Srbije, demokratije i istine, za koje tvrde da se zalažu, u svom delovanju i procenama poštuju makar slovo zakona, procedura i sporazuma, ako već ne i njihov duh", piše u saopštenju.\nPredsednica i potpredsednici Skupštine Srbije pozvali su Crtu da se kandiduje na narednim parlamentarnim izborima i proveri svoju 'političku' platformu, umesto kako su istakli, što pokušava da građane Srbije "dovede u zabludu".\nIzvor: Otvoreni parlament, Beta\nKomandant KFOR-a: Nastavićemo da stvaramo bezbedno okruženje\nIvan Vejvoda: Rusija pokušava da pokaže slabost EU i njenu nesposobnost da integriše države Zapadnog Balkana\n"Iza toga stoje određene opozicione stranke": Karanović i Vujošević otkrili zašto nisu govorili na protestu u Beogradu


Posle "Beograđanke" i "Beka" Marera kupila i zgradu BIGZ-a (FOTO)\nPosle “Beograđanke” i “Beka” Marera kupila i zgradu BIGZ-a (FOTO)\nNovi vlasnik zgrade BIGZ-a u Beogradu je kompanija Marera Real Estate Partners, saopšteno je iz te kompanije.\nKako se navodi u saopštenju, kompanija u svom prvom partnerskom projektu planira da zgradu BIGZ-a obnovi po oprobanom konceptu kojim se njena sestrinska kompanija, Marera Properties, pozicionirala kao lider u rekonstrukciji znamenitih objekata u Beogradu.\nNakon transformacije bivše fabrike Beko u današnji Kalemegdan biznis centar i paralelno sa pretvaranjem Palate Beograd u najmodernije kancelarijske prostore, Marera započinje novi projekat sa kompanijom „Aleksandar gradnja“, kao partnerom sa dokazanom ekspertizom u rezidencijalnoj gradnji.\nFirma MPP BIGZ, u kojoj obe strane imaju po 50 odsto učešća, novi je vlasnik BIGZ-a\nU zgradu nekada najveće štamparije na Balkanu ukupno će biti uloženo preko 40 miliona evra, i ona će biti novi ukras grada za nešto više od 18 meseci koliko je planirano za rekonstrukciju.\n“Kako je u pitanju antologijsko delo srpske moderne arhitekture, kompanija će tesno sarađivati sa Zavodom za zaštitu spomenika kulture grada Beograda na očuvanju autentičnog izgleda projekta Dragiše Brašovana”, piše u saopštenju.\n“Ovo monumentalno zdanje ima preko 40.000m2, od čega je nešto preko polovine upotrebnog prostora usled impresivno projektovanih hodnika i stepenišnih zona. Što se tiče dizajna kancelarijskog prostora srpsko tržište uveliko prepoznaje Mareru po savremenosti, inovacijama i funkcionalnosti najvišeg nivoa. Ulazak u ovaj projekat sa „Aleksandar gradnjom“ doprineće efikasnosti njegove realizacije, a ujedno otvara vrata novim saradnjama i partnerstvima. Na domaćem tržištu nekretnina kancelarijski segment je daleko od zasićenog i tu vidimo prostor za nove investicije. Nastavićemo da širimo naš portfolio objekata komercijalne namene, kako samostalno tako i u partnerskim odnosima“, izjavila je Milana Srećkov, direktorka kompanije.\nBIGZ/marera properties/Marera Real Estate Partners\n19/02/2021 | 16:55\nSvedoci smo rasprodahe objekata u Beograda i to prvenstveno onih na izuzetno dobrim lokacijama. Cene su izuzetno niske, ko to prodaje jeftino i kome ? Ko je vlasnoj navedenih kompanina, koliki im je osnivački ulog ? Štiti li neko interese grada i gradjana ?


Posada aviona američke avio-kompanije "Delta erlajnz" savladala je i privela putnika koji je pokušao da uđe u pilotsku kabinu, nakon čega se letjelica na letu za Njujork vratila u Portoriko, saopšteno je iz portorikanske policije.\nU saopštenju se navodi da je tridesetogodišnji Karlos Ramirez Rodrigez postao agresivan i da je pokušao da uđe u pilotsku kabinu: "Ja sam Bog. San Huan će sutra nestati. Došao sam da spasim svet i prekinuću terorizam".\nPolicija je prvobitno javila da je pilot uhapsio putnika, a za sada nije poznato da li Ramirez ima advokata.\nAmeričke vlasti saopštile su da Federalni istražni biro (FBI) sprovodi istragu o napadu, javio je AP.\nAvio-kompanija saopštila je da je avion "boing 737-900R", u kojem se nalazilo 160 putnika i šest članova posade, nastavio let ka Njujorku.\nSnažan zemljotres pogodio Portoriko, nema izveštaja o povređenima


Piše: EXIT Fondacija08.03.2021Nema komentara\nPočetna » Vesti » Žene su pokretačka snaga jednog od najvećih svetskih festivala\nMeđunarodni dan žena ili 8. mart jedan je od internacionalnih praznika koji od svojih burnih početaka, pa do danas predstavlja emotivan i grub podsetnik na borbu koja nikada nije ni trebalo da se dogodi – borbu za ravnopravnost žena u društvu. Pretpostavka da će razvojem društva do danas ti problemi spadati u mračnu prošlost jedna je od najvećih zabluda modernog vremena jer istina govori sasvim druge činjenice. Na praznik koji je u našim krajevima oduvek imao posebnu težinu još jednom se otvara pitanje kako se sa ovom temom, izazovima i nedaćama nose žene u različitim industrijama, ali i organizacijama poput EXIT festivala.\nMenadžer za brigu o dobrobiti zaposlenih u Exitu, Bojana Lalić ističe da su žene očigledna pokretačka snaga jednog od najpopularnijih svetskih festivala, jer čine apsolutnu većinu zaposlenih, tačnije više od 60%. „Pre nekoliko godina procenat žena u Exitu je bio skoro 70%, pa je interna šala bila da je kod nas potrebno uvesti minimalnu kvotu od 30% za muškarce” primetila je Lalić.\nHR menadžerka Exita Dragana Matović izjavila je da se osnovni postulati po kojima se vrše zapošljavanja i napredovanje u Exitu temelje isključivo na znanju, veštinama, sposobnostima, želji za timskim radom i djeljenjem istih društvenih vrednosti. Podaci i statistike iz organizacije pokazuju da su žene aktivno uključene u svim sektorima (program, marketing, PR, sponzorstva, fondacija, finansije, tiketing…) uz odgovornost i obavljanje svih pozicija, počevši od top menadžmenta u kojem je zastupljen približan broj žena i muškaraca. Matović je dodala i da su „očekivanja od žena od praistorije ista: da budu nežne, da brinu o svačijim potrebama i egu, da budu majke, da budu blage, da ćute, da budu mirotvorke i slično. Od muškaraca se očekuje da budu ambiciozni, glasni, da budu lideri. Ni jedna ni druga očekivanja nisu fer jer sva jednostavno predstavljaju pritisak i na žene i na muškarce, ali reklo bi se da su očekivanja od žena „malo više“ nefer. Lakše je imati slobodu da nešto kažeš, nego da se očekuje da nešto uglavnom prećutiš. Rekla bih ipak da je muzička industrija fleksibilnija i tolerantnija i da su žene u njoj slobodnije, što potvrđuje i primer Exita.“\nMatović ističe i posebnu brigu Exita o svim svojim zaposlenima usred svetske pandemijske krize: “U najtežoj godini za globalnu, ali i srpsku manifestacionu indsutriju, EXIT je uspeo da sačuva zaposlene od gubitka posla, čemu su žene naše organizacije uveliko doprinele svojom čvrstinom, odlučnošću, hrabrošću i empatijom”.\nUzevši u obzir sve razlike u društvenom tretmanu, ali i gorući problem fizičkog, psihičkog i seksualnog nasilja nad ženama koje je i dalje duboko ukorenjeno u našem društvu, viševekovna borba je i dalje daleko od kraja, ali pozitivni pomaci, pa i svetli primeri organizacije pokazuju smer u kom bi svet morao da se kreće, ne samo 8. marta nego i ostalih 364 dana u godini.\nDrage žene, vi pokrećete ovaj svet, rame uz rame s muškarcima, a često i ispred njih. Svaki dan je vaš, ali ovaj, 8. mart, možda malo više nego drugi. Srećno u ime cele naše organizacije!\ndan zenaexit festivalexit fondacija\nPrethodna vestUčesnici ILMC panela „Budućnost festivala“ optimistični oko festivalskog leta 2021.\nSledeća vestPitanja & odgovori: Izuzetne EXIT žene


NOVA: Jeremić podržao Srbe u Crnoj Gori | Analitika - Informativni Portal\nNova srpska demokratija ističe zahvalnost predsjedniku Narodne stranke i bivšem ministru inostranih poslova Srbije i nekadašnjem predsjedniku Generalne skupštine Ujedinjenih nacija Vuku Jeremiću.\nObjavljeno: 16. 07. 2018 - 13:37\n“Zbog toga što je u svojoj političkoj agendi problem Srba u Crnoj Gori stavio na veoma visoko mjesto pa je prirodna posledica toga njegov dolazak u Podgoricu da posjeti našu stranku kao najsnažniju političku organizaciju Srba u Crnoj Gori i sastane se sa našim predsjednikom Andrijom Mandićem”, kaže se u saopštenju.\nKao što je poznato ukupnoj javnosti Andriji Mandiću, predsjedniku NSD-a i Milanu Kneževiću, predsjedniku DNP-a, crnogorski režim je oduzeo putne isprave kako bi im onemogućio bilo kakvu direktnu komunikaciju sa srodnim političkim organizacijama, prijateljima, istomišljenicima i drugima koji se zanimaju za probleme integralnog srpstva u Srbiji i Srpskoj.\n“Zato izuzetno cijenimo napor gospodina Vuka Jeremića da on iz Beograda doputuje u Podgoricu kako bi iskazao podršku i solidarnost sa političarima koji predstavljaju srpski narod na ovim prostorima. Za nas je od posebnog značaja da crnogorski separatisti i dukljanski ideolozi ne steknu pogrešan zaključak da su naši sunarodnici izvan Crne Gore nezaineresovani za probleme sa kojima se mi ovdje suočavamo. Tradicionalno je strategija srpskih neprijatelja počivala na podmetanju, izmišljanju, zavađanju i suprotstavljanju naših regionalnih razlika pa je i od početka afere lažnog državnog udara do danas crnogorski režim posebno potencirao činjenicu kako iz Srbije nije iskazana dovoljna solidarnost za Srbe protiv kojih se vodi sudski proces u Crnoj Gori. Iako se tamošnji mediji ne bave ovim problemom, kao da postoje neka nepisana uputstva da to izbjegavaju, mi znamo da pravi patrioti i naši iskreni prijatelji i te kako brinu o onome što se dešava ovdje”, kaže se u saopštenju.\nZahvalni smo, kako se dodaje, na solidarnosti koju predsjednik Narodne stranke iskazuje Andriji Mandiću, Milanu Kneževiću i Mihailu Čađenoviću u montiranom političkom procesu koji se protiv njih vodi pred crnogorskim sudovima koji protivzakonitim oduzimanjem putnih isprava Mandića i Kneževića drže u jednoj vrsti zatvora omeđenog granicama današnje Crne Gore.